
INTRODUCERE 


Dacă-mi veti cere să va spun 

de unde vin aceste întâmplări, 

de unde izvorăsc aceste legende 

şi aceste obiceiuri îmbălsămate de răcoarea pădurii, 
pătrunse de trandafirii si de aburii preriilor, 
încărcate de fumurile unduite ale Vigvamurilor, 
semănând, în repetitiile lor nesfarsite, 
curgerilor vesele ale marilor fluvii, 

semănând, în ecourile lor sălbatice, 
detunaturilor din munti, 

v-aş spune, 

v-as răspunde: 

Din păduri si din prerii, 

din marile lacuri de miazănoapte, 


din pământul Ojibveylor 

din pământul Dacotilor, 

din lanțuri de munți, 

din întinderi de smârcuri, 

unde Su-Su-Ga-batlanul 

s-a hrănit printre trestii şi tufe. 

Aşa cum le-am auzit de pe buzele lui Navadaha-cântărețul, 
neîntrecutul cântăreţ, 

aşa le voi repeta şi eu acum. 


Dacă-mi veţi cere să vă spun 

unde-a găsit Navadaha asemenea sălbatice şi aspre cântece, 
unde-a găsit astfel de legende şi obiceiuri, 

v-aş spune, 

v-aş răspunde: 


În cuiburile păsărilor de pădure, 
în vizuina castorului, 

în urmele copitelor de bizon, 

în aerul şoimului. 


Toate păsările sălbatice i le-au cântat 

pe-ntinderi şi-n smârcuri, şi-n amintirea mlaştinilor: 
Citoveicul, ploiosul, i le-a cântat, 

Mang, cel bun de scufundat, 

Va-Va-gâsca sălbatică, 

Su-Su-Ga-batlanul albastru 

şi Muskodaza-cocosul sălbatec. 


Si iarăşi, de-o să ma-ntrebati: 

Cine a fost Navadaha? 
Vorbeste-ne de Navadaha! 

La întrebări, eu v-as răspunde-aşa: 


Fermecatul cântăreț Navadaha 

trăia-n vigvamul său, pe-o vale verde, 

pe-o vale verde, tare liniştită, 

lângă surâzătoare, repezi ape, 

în valea linistita-Tavasentha. 

intinse câmpii de grâne înconjurau aşezarea indienilor, 


cand, mai încolo, se ridicau păduri, desisuri de pini 
fremătători - verzi vara, 

albi iarna, necontenit cântând, necontenit suspinand. 

Si, apoi, privind peste vale, veți putea s-admirati, primăvara, 

iutele val al apelor vesele, 

cu alunii verzi vara, 

cu pâlcuri albe de ceaţă, toamna, 

cu linia neagră a malurilor în vremea iernii. 


Aproape, aproape, 

sălăşluia Navadaha-cantéretul, 

în valea Tavasentha, 

în valea verde şi liniştită. 

Acolo el cânta despre Haiavatha. 
cânta legendele lui Haiavatha, 
istorisea miraculoasa lui naştere 

şi minunata lui viata, 

chipul în care s-a rugat şi-a postit, 
chipul în care a trăit, a muncit şi-a suferit 
pentru binele oamenilor. 

pentru binele viitor al poporului său. 


Voi, care iubiţi ungherele naturii, 

soarele preriilor, umbra pădurilor, vântul şuierând printre 
crengi, 

Voi, care iubiţi legănarea şi nebunia zăpezilor, 

şi unduirea grăbită a marilor fluvii între maluri mărginite de 
pini 

şi detunetele din munti cu nenumărate ecouri 

ca fâlfâitul de aripi - al marilor vulturi, 

ascultați aceste străvechi obiceiuri, 

această cântare a lui Haiavatha! 

Voi, care iubiţi legendele unei natii, 

baladele unui popor ce, ca-ndepărtate glasuri, 

ne spun să ne oprim şi s-ascultăm, 

ne vorbesc aşa de sincer şi naiv, 

încât abia se distinge cu urechea dacă-s melodii sau cuvinte, 

ascultați această legendă indiană, 

această cântare a lui Haiavatha! 

Voi, cu inimile proaspete şi simple, 


care nu v-ati pierdut credinta-n lume, 

care mai credeți că la orice vârstă inimile rămân omeneşti 

şi că-n chiar cutele sălbatice trăiesc dorințe arzătoare de 
luptă şi iubire, 

că mâinile slabe si neajutorate, bâjbâind orbeste prin 
întuneric, 

ating undeva dreptatea supremă, 

de care sunt purificate si-naltate, 

ascultați această limpede legendă, 

această cântare a lui Haiavatha! 


PIPA PACII 


Pe Muntii Preriei, pe marea Stanca a Pieilor Rosii cobori Ghitci- 
Manitu cel Puternic, însuşi Stăpânul Vieţii; pe stâncile roşii ale 
Muntelui sună şi chemă la el neamurile, chemă toate triburile 
oamenilor. 

De sub talpa lui tasni un râu care se aruncă, în lumina dimineţii, 
până-n fundul văii; râul strălucea precum cometa Iscuda şi Marele 
Stăpân, înclinându-se spre pământ, peste prerie, însemnă cu 
degetul un drum şerpuit, spunându-i: 

— Urmează această cale! 

Cu mâna zdrobi un bulgăre de piatră rosie, îl modelă în formă de 
pipă, îl sculpta şi-l împodobi cu felurite chipuri; drept tub luă o 
lungă trestie de la marginea apei învăluită cu frunze de un verde 
întunecat; umplu pipa cu coajă de salcie, cu coajă sfărâmată de 


salcie roşie, suflă peste pădurea învecinată asa de puternic, încât 
crengile uriaşe începură să se lovească până când, în flăcări, 
luminară arzând. Astfel, sus, în munţi, Ghitci-Manitu cel Puternic îşi 
fuma pipa. Pipa Păcii, drept semnal de chemare a tuturor 
neamurilor. 

Şi fumul se ridica domol, domol, tăind aerul dimineţii liniştite, 
mai întâi cu-o uşoară linie întunecată, apoi c-un abur mai îngroşat, 
mai albastru, apoi c-un nor alb, alb de-o zăpadă mitoasa cum sunt 
coroanele copacilor pădurii, ridicându-se, ridicându-se mereu, până 
ce atinse acoperământul ceresc, strivindu-se de el şi-n urmă 
învăluindu-l în întregime. 

Din valea Tavasentha, din valea Wyoming. Din tufişurile 
Tuscaloosei, din Munţii Stancosi cei îndepărtați, din lacurile şi 
râurile de la miazănoapte, toate triburile zăriră semnalul, văzură 
urcând îndepărtatul fum-Pokvana: Pipa Păcii. Si inteleptii le 
spusera: 

— Priviti Pokvana! Acest semn vine de foarte departe: Ghitci- 
Manitu cel Puternic cheamă toate triburile oamenilor, îi cheamă pe 
războinici la sfat! 

De pe văile apelor, din prerii, veniră războinicii neamurilor, 
veniră Delavarii şi Mohoksii, Soctauşii şi Comancii, Şoşonii şi Blakfii, 
Pavnisii şi Omavhasii, Mandanii şi Dacotii, Huronii şi Ojibveyi. 

La semnalul Pipei Păcii, toţi războinicii se îndreptară împreună 
spre Munţii Preriei, spre marea Stâncă de Piatră Roşie. Şi se 
infatisara acolo cu armele şi-n veşminte de război, vapsiti ca 
frunzişul toamna, aruncându-şi unul altuia priviri sălbatice; o 
întunecată neîncredere se citea pe chipurile lor, căci în inimi 
duceau certurile tuturor vremurilor, ura moştenită şi o nepotolită 
sete de răzbunare. 

Ghitci-Manitu cel Puternic, însuşi Zămislitorul Neamurilor, îi 
învălui cu-o privire plina de înţelegere, de dragoste părintească şi 
milă, ca şi când mânia şi neînțelegerile lor ar fi nişte biete certuri 
copilaresti. 

Intinse mana dreapta asupra lor, potolindu-le revolta, linistindu- 
le setea si nerăbdarea cu umbra mâinii sale drepte; le vorbi, c-un 
glas maiestuos, asemeni vuietului apelor depărtate, ce cad în 
adâncile abisuri. Amenintator, astfel le grăi: 

— O. Copiii mei. Bietii mei copii, ascultați aceste înțelepte 
cuvinte, ascultați această dojană din gura Marelui Creator, a 
Stăpânului Vieţii! 


V-am dat pământuri pentru vânătoare, ape curgătoare pentru 
pescuit, ursul şi bizonul, cerbul şi renul, lisita şi castorul, am umplut 
eleşteiele de păsări sălbatice şi râurile de peşti! 


De ce atunci, nu sunteti multumiti? De ce va razboiti unii cu altii? 
Sunt sătul de certurile voastre, de vărsările voastre de sânge, 

satul de pornirile voastre razbunatoare! 

intreaga voastră putere sta-n unirea voastră! Nenorocirea 
voastră stă în dezbinare! 

De aceea, vă spun: 

Fie ca de-acum înainte să trăiţi în pace si-nfratire! 

Vă voi trimite pe Salvatorii Neamurilor, care vă va conduce şi vă 
va da învățături, care va munci şi va suferi cu voi împreună. Dacă-i 
veţi asculta sfaturile, vă veţi inmulti şi veţi trăi-n belşug; dacă nu-i 
veţi da ascultare, veţi pieri cu toţii! 

Scăldaţi-vă acum în râul de-alături; stergeti-va însemnele 
războinice de pe chipuri, stergeti-va degetele de sânge; îngropați- 
vă ghioagele şi toate celelalte arme; spargeti piatra roşie a acestei 
stânci, lustruiti-o şi faceti-va din ea pipe ale păcii; luaţi trestiile de- 
alături şi impodobiti-le cu cele mai strălucitoare pene ale voastre; 
fumati împreună Pipa Păcii şi trăiţi, de-acum înainte, ca fraţii! 

Atunci, războinicii aruncară la pământ veşmintele din piele de 
elan, arcurile şi tolbele cu săgeți; iute intrară-n apă şi-şi spălară 
desenele de război de pe chipuri. Apa izvora limpede şi cobora 
limpede din talpa Stăpânului Vieţii; apoi curgea la vale, întunecată 
şi amestecată cu sânge. 

Spălaţi de însemnele războinice, ieşiră din râu si-ngropara sub 
mal ghioagele şi toate armele. 

Ghitci-Manitu cel Puternic - Marele Creator - zâmbi către fiii săi 
dezarmati. 

In linişte, ei îşi alcătuiră Pipa Păcii din piatră rosie, iar Stăpânul 
Vieţii se-nalta-n nouri şi trecu prin Vămile Cerului, risipindu-se 
deasupra lor, cuprins de fumul din Pokvana ce se rotea în juru-i. 

CELE PATRU VANTURI 


— Slava lui Medjekivis! strigară războinicii şi bătrânii, cand el se- 
ntoarse triumfător acasă, din meleagurile Vântului de Nord, din 
regatul lui Vabasso, din ţara lepurelui Alb, aducând centura sacră 
Vampun. 

El smulsese centura Vampun de pe grumazul lui Mişe-Mokva, 
Marele Urs al Munţilor, Spaima Neamurilor, în timp ce ursul dormea 
tolănit pe vârful munţilor, ca o stâncă năpădită de muşchi cafeniu. 
Pe furiş, sărise drept spre el; sărise aşa de-aproape, încât ghearele 
roşii ale monstrului mai-mai să-l atingă, să-l sfâşie. Răsuflarea 
înăbuşitoare a nărilor pârlise mâinile lui Medjekivis, când el 
smulgea centura-sacră. Apoi, ridicase-n aer ghioaga sa, scosese un 
strigăt prelung şi puternic de luptă şi-l trăsnise pe puternicul Mişe- 
Mokva în frunte, drept între ochi. Il mai izbise încă o dată cu 
ghioaga, strivindu-i căpăţâna ca un pescar care sparge gheaţa. 

— Slavă lui Medjekivis! 

Astfel îl aclama mulţimea. 

— Slava lui Medjekivis! De-acum înainte el să fie Vântul de Vest; 
cel ce pentru totdeauna este supremul stăpânitor al tuturor 
vânturilor cerului! De-acum el nu se va mai numi Medjekivis. Ci 
Kabevun, Vântul de Vest! Astfel fu ales Medjekivis, tatăl vânturilor 
cerului. lar fiilor săi le-a împărţit astfel celelalte vânturi: lui Vebon - 
Vântul de Est, Vântul de Sud lui Savortdasi, şi Vântul de Nord. Cel 
sălbatic şi crud, îl dărui fiorosului Kabibonokka. 

Vebon era tânăr şi frumos; el era cel ce aducea, pe pământ, 
dimineaţa, cel ale cărui săgeți de argint alungau întunericul dincolo 
de munţi şi văi. Dar, în cer, Vebon era tare singur! 

Pentru el cântau păsările vesele, pentru el sălbaticele flori ale 
preriei îmbălsămau aerul, pentru el pădurile şi râurile cântau şi 
murmurau în trecerea lor, dar necontenit inima lui era tristă, 
deoarece era singur în cer. Dar, privind într-o dimineaţă spre 
pământ, cand încă sălaşele dormeau şi broscuta sta încă ascunsă 
sub malul râului, zări o fată mergând singură prin prerie, culegând 
flori proaspete. 

Şi văzând-o el în fiecare dimineaţă, începu să-ndrăgească pe- 
nsingurata fată care-i aştepta ivirea; ea era singură pe pământ, el 
era singur în cer. Şi-nconjurând-o el cu multă dragoste, o ispiti şi o 
ademeni spre el, învăluind-o în voaluri de purpură, şi o preschimbă- 
ntr-o stea. Şi, de-atunci, se văd mergând numai împreună prin 
ceruri: Vebon şi Steaua-Diminetii. 

Fiorosul Kabibonokka locuia-n ghețarii înalţi, în zăpezile eterne, 
în regatul Vabasso, pe pământul lepurelui Alb. El zugrăvea toamna 
arborii cu un roşu-viu, el făcea frunzele roşii sau galbene; el 
trimitea fulgii de zăpadă iarna, el îngheţa eleşteiele, lacurile, 
râurile, el îndrepta cufundării, pescăreii şi cormoranii spre sud, spre 
regatul însorit al lui Savondasi. 

Într-o zi, fiorosul Kabibonokka ieşi din coliba sa de gheată şi 
pletele-i de zăpadă fluturau după el ca un râu, ca un fluviu prin 
iarnă, în vreme ce urla peste lacuri şi mlaştini inghetandu-le si 
trecând spre miazăzi, tot mai spre miazăzi. 

Dar, printre trestii şi stufăriş, dădu peste Singhebis-pescarelul, 
care trăgea după el plase de peşte, rătăcind încă prin mlaştini 
îngheţate. Cu toate că, de multă vreme, tribul său emigrase spre 
meleagurile lui Savondasi. Fiorosul Kabibonokka racni: 

— Ce neruşinat cutează a mă-nfrunta astfel, rămânând pe 
meleagurile mele. Când Va-Va-gâsca sălbatică a fugit demult spre 
sud şi Şu-Şu-Ga-bâtlanul de multă vreme a plecat spre sud? Voi 

patrunde-n sălaşul său şi-i voi împrăştia cenuşa focului ce încă mai 
mocneste! 

Şi, pe vreme de noapte. Kabibonokka veni în colibă, gemand 
sălbatec, troienind zăpada deasupra-i. Vuind prin hornuri; în furia 
sa zgâlţâia prăjinile sălaşului, scutura perdelele. 

Singhebis-pescărelul nu se-nfricoşa, Singhebis-pescărelul nici nu 
se sinchisea! El avea patru buşteni zdraveni pentru foc: câte unul 
pentru fiecare lună de iarnă; iar drept hrană el avea peşte îndestul. 

Sedea tolănit lângă focul aprins. Vesel şi încălzit, râzând si 
mâncând, el cânta: 

— O, Kabibonokka. Tu nu eşti decât un muritor, ca şi mine! 

Tocmai atunci intră şi Kabibonokka. Singhebis-pescărelul, cu 
toate că-l simţi în casă îngheţat, nu-ncetă să cânte, nu-ncetă să 
râdă. Strâmbându-şi doar oleacă gura, răscolind focul să s-aprindă 
mai tare, stârnind roiuri de scântei pe hornul colibei. 

Picături de apă grele şi repezi începură să cadă de pe fruntea lui 
Kabibonokka, din pletele lui troienite de zăpezi, stropind cenuşa 
cum primăvara curg suvoaiele din turturii-nmuiati. 

Şi astfel, nemaisuportând căldura şi veselia năzdrăvanului 
cântăreţ, Kabibonokka se dădu bătut şi, cu capu' lăsat, o rupse la 
fugă. Tropotind peste lacuri şi râuri. Pe unde-ajungea făcea zăpada 
mai aspră, gheaţa mai groasă, chemându-l pe Singhebis, gol, la 
luptă, departe în mlaştini şi-n singuratati îngheţate. 

Departe-departe, Singhebis veni gol şi-ntreaga noapte se luptă 
cu Vântul de Nord, cu fiorosul Kabibonokka, 


până când suflarea lui începu să leşine, 

până când strânsoarea lui de gheaţă începu să slăbească, 

până când, şubrezit, şovăina, snopit şi batjocorit, 

bătu în retragere, 

până-n împărăţia lui Vabasso, 

până pe meleagurile lepurelui Alb, 

ascultând, încă, zgomotosul râs al lui Singhebis-pescarelul, 
care cânta astfel: 

— O, Kabibonokka, nu eşti decât un muritor ca si mine! 


Savondasi, gras şi leneş, sălăşluia departe la sud. În ţara soarelui 
visător şi delăsător, în ţara Verii Fără Sfârşit. 

El era cel ce trimitea păsările spre nord: Opeci-gât-roşu, Oveissa- 
pasărea albastră, Şo-Şo-rândunica şi Va-Va-gasca sălbatică; el era 

cel ce cocea lubenitele, tutunul si impurpuratii ciorchini de struguri. 

Din pipa lui suia un fum ce-mpânzea cerut cu aburi, cu pâcle si 
cu moliciuni de vis, înscânteia apele, îndulcea munţii încruntaţi si 
aducea Vara indiană spre cumplitul Noiembrie al melancolicului 
Pământ de Nord. 

Lipsit de griji şi nepăsător, Savondasi avea totuşi o adâncă 
mâhnire în suflet. Când privea el, o dată, spre nord, în depărtata 
prerie, văzuse o zveltă şi mlădioasă fată. Singură-singură în 
nesfârşita prerie: veşmântul ei era de-un verde strălucitor, părul ei 
aidoma cu raza soarelui. 


Si, zi de zi, el o privea, 
Zi de zi, el o-ndrăgea, 
Zi de zi, măi tare s-aprindea de dorul ei. 


Dar prea greoi şi prea leneş era, prea nepăsător pentru a-i spune 
dorul şi pentru-a o-ncânta. 

Se mulțumea doar s-o privească, se mulțumea doar să suspine. 

Dar, într-o bună dimineaţă, privind spre nord, îi văzu pletele 
albite, acoperite de omăt. 

— Ah! Frate-al meu din Pământul de Nord, din împărăţia lui 
Vabasso, in meleagul lepurelui Alb! Mi-ai răpit frumoasa fată, ai 
încântat-o cu poveştile voastre din Pământul de Nord. 

Şi-ndepărtatul Savondasi, printr-un suspin adânc, suflă în aer 
toată tristeţea, iar fata cu păr însorit pieri din ochii lui pentru 
totdeauna, imprastiindu-se-n vant. 

— Sarmane Savondasi, nu era fata ceea ce vazusei! 

Era păpădia preriei, pe care-n visul tau de-o vara-ntreaga o- 
ndrăgisei, iar cu suspinele ai risipit-o. Dezamagitule Savondasi! 

Asa erau impartite cele Patru Vanturi, fii ai lui Medjekivis, fiecare 
avându-şi locul său în cer. 

lar preaputernicul Medjekivis păstrase, pentru el, doar Vântul de 
Vest. 

COPILARIA LUI HAIAVATHA 


În pragul serii. În zile uitate prin vremuri străvechi, căzu, din luna 
plină, Nokomis, căzu frumoasa Nokomis, femeie ce nu era încă 
mamă. 

Ea-şi petrecuse timpul cu alte femei, legănându-se-ntr-un 
scrânciob de vită. In vreme ce rivala sa, plină de ură şi de gelozie, 
tăie scrânciobul şi înspăimântată Nokomis căzu-n amurg în preria 
cea înflorită. 

— Cade o stea! rosti mulţimea. A căzut din cer o stea! _ 

Acolo, printre ferigi şi muşchi, printre crinii din prerie. In lumina 
lunii şi-a stelelor, Nokomis, frumoasa Nokomis, născu o fetiţă pe 
care-o boteză Vennonah - primul copil născut de ea. 

Şi fetiţa crescu asemeni crinilor din prerie; şi se făcu o fată 
zveltă, de-o frumuseţe cum doar raza lunii şi scânteierea stelelor 
mai aveau. 

Şi Nokomis o sfătuia adesea: 

la seama la Medjekivis, la Vântul de Vest-Medjekivis: să nu 
asculti basmele lui, să nu te tolanesti în prerie, să nu te-apleci nici 
după crini, căci el te va cuprinde şi mult rău îţi va face. 

Aş! Vennonah n-a ascultat de vorbele mamei. 

Şi-ntr-o fermecătoare seară. Vântul de Vest o găsi pe- 
ncântătoarea Vennonah culcată printre crini. O ademeni uşor şi 
aşa, după o vreme, ea născu un copil al iubirii şi-al durerii. 

Aşa s-a născut Haiavatha, copilul minunii; iar Vennonah, mama 
lui Haiavatha, părăsită de nemernicul Medjekivis, muri copleşită de 
tristeţe! 

Mult plânse Nokomis pe fiica sa! 

— De ce nu mor?! murmură ea. De ce nu mor ca fata mea? Nu 
mai pot să muncesc, nu mai pot nici să plâng! Vahonovin! 
Vahonovin! 

Coliba bătrânei Nokomis era aproape de malurile strălucitoarei 
mări de sus, Ghitei-Ghiumi. In spatele colibei se-ntindea pădurea 
întunecată cu pini negri şi visători, cu brazii incarcati de conuri. 
Dinainte-i fremăta, necontenit, apa limpede şi însorită a 
scânteietoarei mări de sus. 

In aceste meleaguri, bătrâna Nokomis crescu pe micul 
Haiavatha. Acolo ea-l legănă în scrânciob de tei, culcat cu duioşie 
pe muşchi şi trestie, înfăşat cu vine de ren, la scâncetele lui 
spunând: «Taci! Ursul n-o să te fure!» 

Si-| legăna să-l adoarmă, cântându-i: 


«Nani-Nani! Pui de buhă! 
Cine-mi luminează casa, 
Cu ochii lui mari şi blânzi? 
Cine-mi luminează casa? 
Nani-nani, pui de buhă!» 


Nokomis l-a-nvăţat multe lucruri despre stelele cerului, i-a arătat 
cometa Iscuda cu plete de flăcări, i-a arătat războinici impodobiti cu 
pene şi-n mâini cu ghioage de luptă; apoi alba cale a cerului, 
drumul fantomelor şi-al umbrelor curgând drept şi tăind cerul. 

În serile de vară, micul Haiavatha şedea în prag; el asculta 
murmurul pinilor şi freamătul apelor, cu sunete cântătoare şi vorbe 
minunate. 

— Minne-Vava! spuneau pinii. 

— Modvei-Oska! spuneau apele. 

Şi Va-Va-Teysi-licuriciul alerga, în amurg, prin crânguri si 
mărăcinişuri, luminând cu scânteierea lui; şi Haiavatha îngâna 
cântecul pe care-l învățase de la bunica Nokomis. 


Va-Va-Teysi, mic licurici, 

Gâză de foc-alb, alergând, 
Micuţă fiinţă jucăuşă, 
Luminează-mă cu raza ta, 
'Nainte de-a mă-ntinde-n pat, 
‘Nainte de-a-mi închide ochisorii. 


El văzu luna rasarind din ape şi rotunjindu-se deasupra apelor şi 
murmura: 

— Ce este-aceea, Nokomis? 

Bătrâna Nokomis răspunse: 

— Odată, demult-demult, un războinic, cuprins de mânie. A 
inhatat-o pe bunica-i şi, la miezul nopţii, a aruncat-o-n cer; e trupul 
ei ceea ce vezi acolo, sus. 

El mai văzu şi curcubeul în marginea de răsărit şi murmura: 

— Ce este acela, Nokomis? 

Bătrâna Nokomis răspunse: 

— Ceea ce vezi acolo sus e paradisul florilor: toate florile 
sălbatice ale pădurii, toţi crinii preriei se duc să înflorească sus, în 
cer, când pe pământ se vestejesc şi pier! 

lar când, la miezul nopţii, el auzi bufnitele huhuind prin pădure: 

— Ce este aceea? strigă, înspăimântat. Ce este aceea? 

Bătrâna Nokomis răspunse: 

— Nu-i decât bufnița cu puiul ei, care vorbesc în limba lor, care 
se ceartă-n limba lor. 

Şi tnvata Haiavatha limba tuturor păsărilor, invata numele si 
tainele lor: cum îşi încropesc, vara, cuiburi, cum se ascund iarna; şi 
le vorbea când se-ntâlneau şi le spunea, dezmierdându-le: «Puişorii 
lui Haiavatha». 

Şi invata limba tuturor fiarelor, învăţă numele şi tainele lor: cum 
castorii îşi încropesc casuici, unde-şi ascunde veverița jirul, de ce 
aleargă iute renul, de ce-i fricos iepurele. Şi le vorbea când se- 
ntâlneau, şi le spunea: «Fraţii lui Haiavatha». 

Atunci  Yagu, marele fanfaron, minunatul povestitor de 
întâmplări, haimana şi flecar, prietenul bătrânei Nokomis, făcu un 
arc pentru Haiavatha, dintr-o creangă de frasin, iar săgeți dintr-un 

stejar; le incrusta cu silex si cu pene, taie coarda dintr-o piele de 
cerb, şi-i spuse lui Haiavatha: 

— Si-acum, du-te fiule! Du-te-n padure, unde caprioarele traiesc 
în turme. Prinde o căprioară şi pentru noi! 

Fără şovăială, singur-singurel, Haiavatha plecă-narmat cu arcul 
şi cu săgeți îndestule, în adâncul pădurii. 

In preajmă, păsările-i cântau: 

— Nu ne vâna! Nu ne vâna, Haiavatha! cântau Opeci-gat-rosu şi 
Oveissa-pasărea albastră. 

Intr-un mesteacăn apropiat, Adjidomo-veverita sarea tusind si 
flecărind, râzând şi spunând: 

— Nu mă vâna, Haiavatha! 

lepurele sări departe, departe de drum şi, mai temându-se, mai 
în linişte, spuse micului vânător: 

— Nu mă vâna, Haiavatha! 

Dar el nici nu le-auzea, căci se gândea doar la căprioară. 

Ajuns în crânguri de alun, pândea trecerea căprioarei. 

lat-o tăind drumul prin frunzişul pătruns de lumină. 

Inima lui Haiavatha vibra, frunzele tremurară deasupra-i. 

Proptindu-se-ntr-un genunchi, îşi încordă arcul. Căprioara se opri 
bănuitoare, ascultă, ridică o copită şi se avântă către săgeată. Ah, 
către necrutatoarea săgeată! 

Din pielea ei, Nokomis i-a făcut o haină lui Haiavatha. lar din 
carnea ei a pregătit o petrecere în cinstea iscusitului vânător. 

Toţi vecinii veniră şi cinstiră. 

Oaspetii îl lăudară pe Haiavatha şi-l porecliră Songi-tehe-Inima 
tare; Man-go-teysi-Inima brava! 

HAIAVATMA SI MEDJEKIVIS 


Haiavatha nu mai era copil. El era un om deprins cu necazurile 
vânătoarei, ştiind toate legendele moşnegilor, toate glumele 
tinerilor, toate muncile şi bucuriile oamenilor. 

Era foarte iute de picior: dacă lansa o săgeată, el fugea astfel, 
încât săgeata ajungea la capăt după ce ajunsese el! 

Avea braţe tari: el putea să tragă zece săgeți una dupa alta şi cu 
atâta iuteala, încât a zecea pleca din arc înainte ca prima să cada 
pe pământ! 

Avea mănuşi Mingikevon, mănuşi vrăjite din piele de căprioară: 
când le purta, putea să spargă stâncile-n pumni şi să le facă mii de 
fărâme! 

Şi mai avea mocasini fermecati din piele de căprioară; când îi 

tragea pe glezne putea sa faca o mila dintr-un pas. 

El a descusut-o îndelung pe bătrâna Nokomis, să afle lucruri 
despre Medjekivis, tatăl său. Aşa află cât de frumoasă fusese mama 
lui. Află şi despre nemernicia tatălui. Inima-i s-aprinse ca de jar şi-i 
spuse bunicutei Nokomis: 

— Aş vrea să plec spre Medjekivis, la borta Vantului de Vest, prin 
portile lui Soare-Apune! 

Invesmantat de drum şi înarmat de vânătoare, porni-ndraznet. 


Se-ndepărtă-mbrăcat în piele de căprior, 
şi din belşug împodobit cu pene: 

pe cap avea pene de uliu, 

pe mijloc, centură bătută cu cochilii, 
în mâini, mănuşile Mingikevon, 

şi, în picioare, mocasinii fermecati; 
far arcul său de frasin 

era prins cu vine de ren, 

şi-n tolbă avea săgeți de stejar 

cu vârf de jasp 

şi-mpodobite cu pene. 


Bunica Nokomis îl sfătui: 

— Să nu te duci departe foarte, Haiavatha! Nu intra-n meleagul 
Vântului de Vest, Medjekivis, căci teamă mi-e să nu te răpească 
prin farmece, să nu te ucidă prin şiretenie! 

Dar, netemător, nici n-a luat în seamă povetele femeiesti. 

Se cufundă-n adâncuri de pădure. 

Şi inima-i ardea aşa de tare, încât se-ntunecase cerul şi 
pământul, iar aerul părea-necat în fum venit din prerie sau din 
păduri cuprinse de flăcări. 

Astfel călătorea spre vest, spre vest, întrecând căpriorul şi 
antilopa, şi bizonul, trecând vijeliosul Esconaba şi marele 
Mississippi, trecând Munţii Preriei, aşezările din Bleckfit. 

Se duse de-a dreptu-n Munţii Stâncoşi, în împărăţia Vântului de 
Vest, acolo unde, pe culmi cuprinse de furtună, domnea străvechiul 
Medjekivis, stăpânul Vânturilor Cerului. 

Privi respectuos la tatăl său, ale cărui plete-nnourate fluturau în 
văzduh, scanteietoare ca zăpada, strălucitoare - asemenea 
cometei Iskuda cea cu plete de flăcări. 

Medjekivis îl privi cu voioşie, căci îşi vedea, doar, tinereţea lui, şi 

o vedea pe preafrumoasa Vennonah ieşită din mormânt în fata lui. 

— Haiavatha, îi spuse el, bine-ai venit pe meleagurile Vântului de 
Vest! Te-astept de multă vreme! Tinereţea este sărbătoare, 
batranetea-singuratate; tinerețea  este-nflăcărată,  bătrâneţea 
îngheţată. Tu-mi aminteşti de anii tinereţii mele şi de frumoasa 
Vennonah! 

Apoi unde-ncepu să-şi laude străvechile isprăvi şi aventuri şi 
cutezanta-i neasemuita! 

Şi Haiavatha asculta surâzător atâtea lăudăroşenii; n-a scos o 
vorbă de ameninţare, n-a scos o vorbă de insultă. Dar inima-i ardea 
ca într-un foc. 

Şi zise: 

— O, Medjekivis, să nu fie nimic ce te-ar putea rani. Nimic de 
care tu să te-nspaimanti? 

Răspunse Medjekivis, cu mândrie: 

— Nimic! Nimic afar’ de Stânca Neagră, stânca morţii. Vavbik! 
Dar tu, o Haiavatha: să nu fie nimic ce te-ar putea răni, nimic de 
care să te înspăimânţi? 

— Nimic! Nimic afară de trestia de baltă, nimic afară doar de 
Apukva! 

Şi, ridicându-se, Medjekivis întinse mâna să-i apuce trestia, dar 
Haiavatha ţipă cu-o prefăcută spaimă: 

— Kigo! Kigo! Nu, nu! Să n-o atingi! 

— Kevin! Nu, nu! N-am s-o ating! 

Şi mai vorbiră ei ce mai vorbiră si despre vânturi - fraţi cu 
Haiavatha, şi despre Vennonah, frumoasa-i mama. 

Si într-un târziu, strigă Haiavatha: 

— O, Medjekivis, tu ai omorât-o pe Vennonah! Tu i-ai răpit Viaţa 
şi tinereţea, tu ai strivit Crinul din Prerie! Mărturiseşte-o! Şi bătălia 
începu, cumplită. 

Haiavatha întinse mâna către Stânca Neagră, către stânca 
morţii, Vavbik. 

Mulțumită mănuşilor fermecate Mingikevon, 

crăpă în două stânca; 

o sparse şi-n bucăți 

o azvârli înfuriat spre tatăl său, 
spre Medjekivis cel ros de mustrări. 


Dar, Stăpânul Vântului de Vest, dintr-o suflare-ntoarse pietrele 

de stanca: 


în furtuna mâniei, 

cu-o suflare-a nărilor, 
le-ntoarse-asupra celuilalt; 
apoi zari şi trestia Apukva 
şi smulse trestia înaltă 

cu rădăcini cu tot, 

din marginea preriei. 


Dar Haiavatha hohotea de râs! 


Și începu o bătălie mare, 

corp la corp, printre munți. 

Din văzduh, 

Kiniu-Marele Vultur războinic 
scoase întâi tipete ascuțite, 

se aşeză pe-o stâncă-nvecinată, 
apoi, bătând din aripi, 
se-ntoarse deasupra lor. 


Ca un arbore-n furtună 


se-ndoia înalta trestie, 

şi-n bubuituri grozave 

cădea mortala stâncă Vavbik; 
pământul ce cutremura, 

fierbea văzduhul, 

şi munții, detunâna, le răspundeau: 
- Bem-Vava! 


Medjekivis se trăgea-ndărăt, spre vest. Spre vest, prin munţi. 

Trei zile-ntregi, se retrase urmărit de Haiavatha, până la borta 
Vântului de Vest, la porţile Soarelui-Apune, la marginea pământului, 
unde se-afunda soarele si unde-n triste mlastini cade în cuibul său 
la sfârşitul zilei. 

— Opreşte-te! Opreşte-te, copilul meu! Nu-i cu putinţă să mă- 
nvingi, căci nu poţi omori ce este nemuritor! Am vrut doar să 
dovedesti curaj şi să-ţi măsor curajul! 

Primeşte prețuirea curajului tau: întoarce-te la casa ta şi la 

poporul tău; trăieşte cu el, suferă cu el; curăţă pământul de tot ce 
este vătămător, limpezeşte apele cu peşti, înjunghie monştri, 
vrăjitori, toţi uriaşii-Vendigi, toţi balaurii-Kinebici, cum eu l-am ucis 
pe Mişe-Mokva-Marele Urs al Munţilor! 

Şi-atunci când moartea va veni spre tine, când ochii-ngrozitori ai 
lui Poguk te vor fixa din întuneric, eu îmi voi împărţi împărăţia cu 
tine; vei fi, de-atunci, căpetenie în Kivav-din-Vintul de nord-vest, vei 
fi vântul locuinţei noastre! 

Astfel s-a terminat faimoasa bătălie din împărăţia Vântului de 
Vest, în neuitatele zile de multă vreme duse. 

Şi astăzi încă, vânătorul cutezător, găseşte rămăşiţe ale luptei 
între culmi şi văi. Găseşte uriaşa trestie ce creşte în bălți şi-n ape 
curgătoare, găseşte dărâmături din Vavbik încă zăcând în fiecare 
vale. 

Se întorcea spre casă Haiavatha; în jur privelişti sclipitoare, 
văzduh plăcut deasupra lui; amărăciunea urii-l părăsise fără urmă; 
gândul răzbunării-i dispăruse din minte şi fierbintelile din inimă. 

Şi doar o dată se opri, o singură dată se opri să-şi cumpere 
săgeți de la Bătrânul Făurar de Sageti, în tara Dacotilor. Acolo unde 
căderile apei Minnehaha se veselesc şi scânteiază, râd şi se arunca- 
n văi prăpăstioase. 

Bătrânul Făurar de Sageti cioplea ascutitele vârfuri din gresie, 
din agată laptoasa, din cristal ori din jasp. Slefuind ori ascutind 
dungile, tari si lustruite, ascutite si taioase. 

Ca el mai locuia acolo fata sa, cea cu ochi negri, schimbatoare ca 
Minnehaha. Cu toane bune sau rele, cu ochi cand incruntati, cand 
surazatori, cu mers iute ca sfoara apei, si cu ras cristalin ca de 
izvoare. 

Si i se spunea Minnehaha, Apa-Care-Râde. 

Dar oare, de ce să se fi abătut Haiavatha în tara Dacotilor? 

Pentru vârfuri de săgeți cioplite din cristal, din lăptoasa agată ori 
din jasp? 

Sa nu se fi gândit el că o s-o vadă pe fată, pe Apa-Care-Rade 
apărând de după perdea? Ori scânteind printre arbori? C-o să-i 
audă foşnetul rochiei dincolo de perdea? 

Cine să mai ştie ce gânduri ascundea fruntea lui arzătoare? 

Cine să spună ce frumoase vise scăldau inima lui Haiavatha? 

lar când în apusul soarelui ajunse-acasă, îi povesti bătrânei 
Nokomis despre-ntâlnirea şi lupta cu tatăl său Medjekivis. 

Şi nici o vorbă despre săgeți, nici o vorbă despre Minnehaha- 

Apa-Care-Rade. 

POSTUL LUI HAIAVATHA ŞI 
LUPTA LUI CU MONDAMIN- 
PRIETENUL OMULUI 


Dacă s-a dus în pădure sa postească, el n-a făcut-o pentru a 
ajunge un mai iscusit vânător, nici un mai viclean pescar, nici 
pentru a se lupta mai bine cu faimoşii războinici: el a făcut-o pentru 
a le fi mai de folos semenilor săi, oamenilor. 

Şi-n primăvara surâzătoare şi-a durat o colibă în pădure, aproape 
de Marea Apă a Mării, lângă strălucitorul Lac Superior, în Luna 
Frunzelor Ivite. 

Şapte zile şi şapte nopţi posti visând şi făcându-şi planuri. 

In ziua-ntâi rătăci prin desişurile pădurii; văzu căprioara zvacnind 
din huceag, văzu iepurele-n stratul său, îl auzi pe Bena-fazanul 
trambitand, o auzi pe Adjidomo-veverita spargand în dinţi jirul, îl 

văzu pe Omimi-porumbelul făcându-şi cuibul în copaci, pe Va-Va- 
gâsca sălbatică zburând în cârduri spre pământurile mlăştinoase de 
la nord. 

In ziua a doua, el rătăci de-a lungul apei, trecând prin preria 
Mişkoday. Şi văzu grâul sălbatec Manomoni, văzu căpşuna Odamin 
şi coacăza Sebamin şi strugurele Bimahgut căţărându-se pe vite şi- 
mparfumând aerul. 

— Vieţile noastre trebuie sa tina, oare, de-aceste lucruri? strigă 
el deznădăjduit. 

In ziua a treia se lungi lângă un lac, lângă o apă liniştită şi 
cristalină. 

Şi-l văzu pe Nahma-nisetrul sărind şi risipind în aer picături de 
apă limpede ca perlele-ntr-un colier, îl văzu pe Sava-bibanul aurit 
ca o rază de soare în apă, o văzu pe ştiuca Maşkenosa şi pe 
scrumbia Okahavis şi racul Sogaşi. 

— Vieţile noastre trebuie să ţină de aceste lucruri? strigă el iar 
deznadajduit. 

In ziua a patra ramase-n casa sleit de puteri. Cu pleoapele 
întredeschise, pline de vise, privea privelistile prăvălite, lumina 
râului. Splendoarea soarelui în asfintit. 

Şi, deodată, el văzu apropiindu-se un tânăr îmbrăcat în verde şi- 
n galben, venind prin purpura apusului; pene de verdeata-i atârnau 
pe frunte, iar pletele-i erau înaurite. 

Acesta privi-ndelung la Haiavatha, privi cu milă şi durere chipu-i 
şi trupul ravasit şi c-un glas aidoma suspinului cu care trece Vântul 
de Sud prin coroanele arborilor, zise: 

— O, Haiavatha! Rugăciunile tale se auziră departe, căci nu te 
rogi ca toţi ceilalţi pentru mai multă iscusinta-n vânătoare. Pentru 
mai multă viclenie-n pescuit, pentru-ai învinge-n luptă pe faimosii 
războinici; tu ceri mai multe lucruri bune pentru semenii tăi. 

Eu, Mondamin-Prietenul oamenilor, am venit ca să te fac mai cu 
luare-aminte, să te-nvat cum, prin luptă şi munca, vei agonisi ceea 
ce ai cerut. Ridică-te din patul tău de frunze, ridică-te, tinere om, şi 
vino să te lupti cu mine! 

Slăbit de foame, Haiavatha se ridică din pătuiagul de frunziş, şi 
părăsi coliba să se lupte cu Mondamin în asfinţitul înflăcărat: si, de 
cum îl atinse, simţi un nou curaj, o nouă putere în piept, simţi 
renăscându-i viaţa şi speranţa, şi puterea începu să-i freamăte în 
muşchi. 

Și se luptară-aşa în asfintit, 

si de ce se lupta mai mult, 
de ce mai tare era Haiavatha! 


...Veni-ntunericul, iar bâtlanul Şu-Şu-Ga ţipă cu disperare mistuit 
de durere şi de foame. 

— Destul, spuse Mondamin, râzând spre Haiavatha; dar mâine, 
la vremea asfintitului, voi reveni să te încerc din nou în luptă. 

Şi se făcu nevăzut, fie scufundându-se unde s-ascunde ploaia, fie 
ridicându-se unde se ridică ceata. 

Haiavatha nu mai văzu nimic, nu mai ştiu nimic, afară doar că 
Mondamin-Prietenul oamenilor pierise, lăsându-l singur şi slăbit, cu 
lacul brumat la picioare, cu stelele tremurătoare deasupra. 

A doua zi şi a treia zi, veni iar; venea tăcut ca rouă. Luând chip 
de om când atingea pământul. 

Şi se luptară-n asfintit, până când întunericul căzu în preajmă, iar 
bâtlanul Şu-Şu-Ga, din cuibul său, ţipă înfometat; atunci s-opri iar 
Mondamin ca să-l asculte. 

Frumos şi-nalt în haine verzi şi galbene; iar penele îi fluturau şi 
unduiau de răsuflarea lui, pe când sudoarea-i strălucea pe chip ca 
picăturile de rouă. El zise: 

— O, Haiavatha! Cu vitejie te luptasi. Triumful va fi al tău, până 
la urmă. 

Surâse-apoi şi-adăugă: 

— Mâine e cea din urmă zi a luptei şi mâine tu vei birui. Să 
pregăteşti un pat unde să mă întinzi, 


unde să plouă peste mine. 

Si unde soarele să mă-ncălzească,; 
să rupi aceste haine verzi şi galbene, 
să smulgi aceste pene fluturânde 

şi în pământul reavăn să mă culci, 

şi aşa fel să-l pregăteşti, încât 

să fie liber şi uşor deasupra mea. 


Și nimeni somnul nu mi-l tulbure, 

să nu mă tulbure viermii ori buruienile. 
Kagahghi-cioroiul să nu mă culeagă, 

şi numai tu să mă veghezi pân'ce 

mă voi scula şi iar voi învia, 

pân'ce voi răsări-n lumina soarelui! 

Şi, astfel cuvantand, el dispăru. 

Dormi în pace Haiavatha, dar auzi tânguirea cucuvelei oprit pe 
coliba lui singuratică, auzi pe Sibovişa-pârâiaşul murmurând 
alăturea de el, vorbindu-i întunecatei păduri; auzi suspinele 
crengilor ce se tot ridicau şi coborau în bătaia vântului nopţii; şi-aş 
cum se aude-n vis, el auzi murmure-ndepărtate, sosote de vis. 

Şi Haiavatha adormi liniştit. 

De teamă să nu se prăpădească de foame, bătrâna Nokomis veni 
în dimineaţa zilei a şaptea, mult jeluindu-se pe drum, cu merinde 
pentru Haiavatha 

Dar el nici nu gustă, nici nu le-atinse măcar, doar zise: 

— Asteapta, Nokomis, bunica mea! Aşteaptă pin-la asfinţitul 
soarelui, pân-la căderea nopţii, când bâtlanul Su-Su-Ga, tipand 
deasupra mlaştinilor triste, ne va vesti că ziua s-a sfârşit. 

Plângând, se-ntoarse Nokomis acasă, temându-se de tot ce se- 
ntâmplase. 

lar Haiavatha îl aşteptă pe Mondamin, până când soarele căzu 
din cer, plutind peste apele din vest, cum toamna frunza roşie 
pluteşte-n ele. 

Şi, iată-l, vine Mondamin cu dulci, strălucitoare plete, cu haine 
verzi şi galbene, cu lung şi lucitor penaj. Se-opri în prag chemându- 
|, iar Haiavatha ieşi din colibă, palid şi abătut ca un lunatic. In fata 
ochilor i se rotea pământul, se clătina cerut, şi inima-i bătea în 
piept cu-aşa putere, cum bate-n plasă, prins, nisetru, să-i rupă 
țesătura. 

In jurul lor, ca un cerc de foc, scăpăra orizontul roşu şi parcă o 
sută de sori le priveau lupta. 

Şi iată că-n picioare, gâfâind, stă numai Haiavatha, iar jos, în faţa 
lui zace Mondamin fără răsuflare, cu pletele răvăşite, cu penele 
răsfirate, cu hainele făcute zdrente. 

Mort, el zăcea în asfintitul roşu. 

Haiavatha îl îngropa cum îi ceruse. 

Bâtlanul Su-Su-Ga, în mlaştinile triste, scoase un tipat sfâşietor 
de durere şi-ntristare adâncă. 

Întors acasă, Haiavatha nu l-a uitat pe Mondamin ci, zi de zi, 
venea să-i privegheze somnul. 


Și, iată că o mică pană verde iese, uşor, din pământ, 


apoi o alta şi o alta încă, 
şi, spre sfârşitul verii, 

era porumbu-n toata frumusetea 
cu penele-nfoiate-n aer, 
cu plete galbene şi mătăsoase. 


— Acesta-i Mondamin! Da, Mondamin-Prietenul oamenilor! 

Aşa strigă atuncea Haiavatha. 

Apoi, în toamnă, la o mare sărbătoare, le-a arătat oamenilor 
acest nou dar al Vieţii, pe care însuşi el îl dobândise. 

PRIETENII LUI HAIAVATHA 


Ce prieteni buni credeti, acum, c-avea Haiavatha? 
El avea doi mari prieteni, uniti la bucurie si durere, carora le- 
ntindea mina dar si inima: 


unul era cântărețul Ciaibaibos, 
altul era puternicul Kvasind. 


Între casele lor şerpuia un drum pe care niciodată nu creştea 
iarbă; păsările cântătoare, născocitoare de minciuni, povestitoare 
de-ntâmplări ce-aduc nefericirea, nu găseau la ei urechi să le 
asculte, nu izbuteau să aducă certuri între ei, căci ei se-ntelegeau 
prin inima deschisă, gândind mereu cum să le-aducă mai mult bine 
oamenilor. 


34 


ŞS 


Mai drag lui Haiavatha-i era Ciaibaibos, 
cel mai bun între toti cântăreții, 
frumos la chip ca un copil, 
viteaz ca un bărbat, 
dulce ca o femeie, 
suplu ca o răchită, 
drept ca un cerb sălbatic din pădure. 


Când el cânta, tot satu-l asculta: 


războinicii în jururi făceau cerc, 
femeile veneau ca să-l asculte; 
iar el, când îi înflăcăra cu viersul, 
când le topea tot sufletul de milă. 


Din fluier el aşa vrăjit cânta, 


că râul Sibovişa îşi înceta murmurul, 
şi păsările-şi încetau cântarea, 

şi veverița nu mai ronţăia la jir, 

jar iepurele-l asculta, vrăjit. 


Sta-n loc râul Sibovişa, rugându-l: 

— O, Ciaibaibos, învaţă-mi apele să curgă legănat! 

lar pasărea albastră, Oveissa-i spunea: 

— O, Ciaibaibos, învaţă-mă cântecul tău cel mai nebun! 

lar Opeci-prigoria-i zicea: 

— O, Ciaibaibos, învaţă-mă cântecul cel mai vesel! 

lar Vevoneissa-cucuveaua îl ruga-n suspine: 

— O, Ciaibaibos, învaţă-mă cântecul cel mai trist! 

El cânta pacea, cânta libertatea, cânta frumuseţea, cânta iubirea 
dragostea, cânta viaţa şi moartea. 

Şi-atât de mult îl iubea Haiavatha pentru neintrecutele-i cântece! 
Haiavatha-l iubea mult, mult de tot şi pe Kvasind-omul puternic, 


cel mai puternic dintre muritori! 

LUNTREA LUI HAIAVATHA 


— Mesteacan drag, da-mi scoarta ta! Da-mi scoarta ta alba, o, 
Mesteacan ce cresti pe culmi si-n vaile de langa rau! Din ea mi-as 
face-o luntre ageră să vâslesc pe ape! Mi-aş face-o luntre de 
mesteacăn, o Ciumaun, care-ar pluti pe ape ca o frunză galbenă în 
toamnă, ca o foaie de lotus galben! 

Aşa se ruga-n pădure Haiavatha. Lângă pârâul iute, în vreme ce 
păsările cântau, cântau în Luna Frunzelor, iar soarele se deştepta 
din somn. 

Mesteacănul, cu toate crengile deodată, foşni în adierea 
dimineţii. Spunând, cu un suspin; 

— la haina mea, o, Haiavatha! 

Apoi, mai zise Haiavatha, iarasi: 

— Dă-mi crengile tale, o, bătrâne Cedru! Dă-mi-le să-mi întăresc 
cu ele luntrea! 

Un bubuit trecu prin Cedru şi, aplecându-se, el zise: 

— la-mi crengile, o, Haiavatha! 

Şi el făcu din ele două arcuri şi le-ndoi atent pe amândouă. 

— Dă-mi rădăcinile muşchiuloase, o, Moliftule, să prind vârful din 
faţă şi pe cel din urmă-al luntrii, ca apele în ea să nu pătrundă, ca 
apele să nu mă ude. 

Moliftul, tremurând din toate fibrele şi dezmierdându-i fruntea cu 
acele, îi spuse, cu un lung oftat: 

— la-le pe toate, o, Haiavatha! 

Şi el le smulse din pământ pe toate. 

— Dă-mi, Bradule, balsamul şi răşina ta. Să ung cu grijă toate 
crăpăturile. 

Şi Bradul îi răspunse-ndurerat: 

— la-mi răşina toată, Haiavatha! 

Şi el îi luă răşina, să lipească toate crăpăturile la luntre. 

— Da-mi acele tale, Ariciule! Dă-mi-le pe toate, o Keg-Ariciule! 
Din ele să-mi fac un colier pentru luntre, să fac un brâu s-o- 
mpodobesc şi două stele pentru proră. 

Ariciul, dormitând, privi spre el şi începu să-i zvârle acele ca pe 
nişte săgeți, spunându-i, printre mustatile-nfoiate: 

— la toate acele mele. Haiavatha! 

Astfel a construit el Luntrea de Mesteacăn, în inima pădurii, într- 
o vale, aproape de prerie; luntrea avea în ea viaţa pădurii, toată 
vraja codrilor, toată supletea mesteacănului şi întreaga tărie a 
cedrului. 


Si luntrea luneca pe valuri, 
ca o frunză galbenă în toamnă, 
ca o foaie de lotus galben. 


Haiavatha n-avea nevoie de rame: gândurile lui le ţineau locul, 
pe când dorinţele lui îi erau călăuză. 

Şi luntrea luneca după dorinţă. 

L-a mai chemat pe Kvasind cel puternic, să-i curețe de trunchiuri 
şi nămol apa-nainte-i. 

Şi Kvasind cel puternic curăța râul pe dedesubtul apei, iar pe 
deasupra apei Haiavatha aluneca uşor în luntrea de mesteacăn. 

Şi-aşa făcură un nou drum pentru oameni, de la izvorul din munţi 
până în golful râului Taquamenau. 

ES Er 


HAIAVATHA LA PESCUIT 


Lându-şi undita de cedru, nerăbdător şi singur-singur, Haiavatha 
se duse cu Luntrea de Mesteacăn tocmai în Ghitci-Ghiumi, în Marea 
Apă a Mării, în strălucitorul Lac de Sus, pe urmele nisetrului Nahma, 
Regele Peştilor. 

Alunecând pe valuri limpezi, el vedea peştii ce-notau în apele- 
adânci; bibanul Sava, galben ca raza de soare, şi racul Sogaşi, de 
pe fundul alb şi nisipos. 

In coada luntrii, Haiavatha tinea-n mână undita de cedru; penele- 
i fluturau şi vântul bătea-n pamatuful cozii ca-n iarba preriei: iar pe 
nisipul alb se tolănea monstrul Mişe-Nahma, se tolănea nisetrul, 
Regele Peştilor, trăgând apa pe nişte urechi enorme, ondulându-şi 
aripile-vâsle, stârnind cu coada fundul nisipos al apei; zăcea lungit, 
înzăuat cu toată armura-i: pe fiecare parte câte-un scut, placă de 
os pe frunte, placă de os cu spini pe spinare şi pe laturi; şi zugrăvit 
în culorile lui de război: ghinturi galbene, roşii şi azurii, pete brune 
şi pete negre; şi-şi mai mişca aripile ca nişte vasle-mpurpurate... 

lar sus, la suprafaţa apei, iată-l că poposi în Luntrea de 
Mesteacan, cu undita-i de cedru, Haiavatha. 

— la nada mea, Nahma-nisetrule! Mai lasă-adâncul apei şi suie 
să vedem care din noi doi e mai puternic! 

Şi-şi aruncă undita de cedru în apele adânci şi limpezi. Zadarnic 
aşteptă vreun semn. Tot aştepta şi repeta mai tare: 

— la nada mea, o Rege-al Peştilor! 

Nahma-nisetrul mişcă domol din vâsle, se tolăni liniştit, ridicând 
privirile spre Haiavatha, ascultându-i strigătele, rugamintile, pana 
ce, în sfârşit, se hotări şi-i spuse ştiucii Maşkenosa: 

— Prinde-i nada lui Haiavatha, rupe-i undita! 

Haiavatha o prinse şi-o arunca-napoi în apă. Sounandu-i: 

— Nu eşti tu Regele Peştilor! 

Şi ştiuca-alunecă la fundul apei. 

Nisetrul Nahma spuse pestelui-soare, Ugudvos, plăticii cu solzi 
verzi: 

— la-i nada ăstui mare fanfaron! Rupe undiţa lui Haiavatha! 

Şi Ugudvos-pestele-soare o prinse cu toată puterea, stârnind un 
uriaş vârtej în apă: corabia se răsuci în cercuri, pe viitoarea apei. 
Ci, când văzu pe Ugudvos în undita, Haiavatha strigă, luându-l în 
râs: 

— Ruşine! Nu eşti tu Regele Peştilor! Tu eşti Ugudvoş-peştele- 
soare! 

ŞI-I aruncă în apă. 

Nahma-nisetrul auzi din nou chemarea lui Haiavatha, auzi glasul 
acela sfidător. Cu-o puternică mişcare, cutremurat de mânie până-n 
adâncurile fiinţei lui, lovind din toate plăcile armurii, luminând cu 
toate strălucirile zugrăvelii de războinic, în toată-ntărâtarea, se 
lansă deasupra, în văzduh, sărind, tasnind în lumina soarelui: 
deschise fălcile-i enorme şi înghiţi luntrea cu tot cu Haiavatha! 

Ca un trunchi de arbore prăbuşit între cine ştie ce prăpăstii, 
pierdut cu totul, fu azvarlit Haiavatha în adâncuri întunecate de 
cavernă; şi iată-l singur-singurel: bâjbâind ici şi colo, simţi o inimă 
enormă palpitând în întunericul acesta fără margini. 

Cu pumnul, printr-o lovitură nemaipomenită, şi cu o furie 
nebună, lovi inima lui Nahma. 

Simti cum puternicul Rege al Peştilor se cutremura din toate 
fibrele: 

auzea apele vuind în jurul lui: 

şi Haiavatha-l izbea în inimă neîncetat. 

lar monstrul devenea mai slab. Mai obosit. 

De teamă ca nu cumva Luntrea de Mesteacan să fie aruncată în 
afară de aceste zvârcoliri prin fălcile lui Nahma, o prinse şi o trase 
lângă el. 

Veverita Adjidomo tot flecărea. Tot ţopăia si se înveselea, 
trudind si ea cu Haiavatha. Si, împreună, legară luntrea, iar 
Haiavatha-i zise: j 

— O, mica mea prietenă, Adjidomo. Iti mulţumesc din inimă 
pentru osteneală: de azi înainte, pe totdeauna, copiii-ti vor spune - 
Coadă zburlită cea vitează! 

Si iar începu Nahma să freamăte, să gâfâie în apă, apoi sa se 
liniştească, să se târască spre pământ, să se frece de pietre. 

Muri, încet, Nahma, muri monstrul apelor. 

Se auzi un fâlfâit si un țipăt deasupra, de mii si mii de aripi, se 
văzu o raza de soare scânteind si apărură pescarusi cu miile, 
spunându-şi unul altuia: 

— lată-l pe fratele nostru, Haiavatha! 

El le ceru să-l scoată din caverna lui Nahma. Ceea ce şi facura 
bucuroşi, ciupind din peşte mii şi mii de fărâme. 

lată-l pe Haiavatha aproape de casa lui. Pe malul apei. Şi-i spuse 
bunei lui, bătrânei Nokomis. Arătând spre Nahma-nisetrul: 

— L-am învins! L-am ucis pe Regele Peştilor, pe monstrul apelor! 

Lasă-i pe aceşti pescăruşi să se ospăteze din el, iar după ce vor 
pleca spre mlaştinile lor, s-aduci de-acasă chiupul să luăm şi noi 
ulei pentru la iarnă! 

Trei zile şi trei nopţi, pe rând, trudiră Nokomis şi pescarusii să 
termine ce-aveau de luat din Nahma-nisetrul: ziua îl ciuguleau 
pescăruşii, noaptea-n bătaia lunii, îl sfâşia Nokomis. 

Şi, după aceea, pe nisipul alb, rămase doar scheletul lui Nahma 
deşirat în soare. 

HAIAVATHA SI VRAJITORUL 
MARELE-PANĂ-ÎMPERLATĂ 


Soarele roşu cobora, lăsând în urmă-i cerul în flăcări, întocmai 
cum lasă preria în urma bătăliilor. 

Luna se ivi şi sui pe cer împrumutând şi ea ceva din lumina 
aceea înflăcărată! 

Pe malurile apei Ghitci-Ghiumi, strălucitorul Lac de Sus, bătrâna 
Nokomis arăta cu degetul spre Vest, spre Vest, spre norii- 
mpurpurati încă de soare şi îi spunea lui Haiavatha: © 

— Acolo, departe-departe, locuieşte Marele-Pana-Imperlata, 


MEGISSOGVON-VRĂJITORUL. 
Stăpânul Bogatiei şi-al Colierului, 

pazit de serpii lui de foc, 
pazit de elesteie negre si statute. 


Poti sa şi vezi apele negre si statute. Întinse-n depărtare către el, 
spre norii-mpurpurati ai asfintitului! 

Cu jocurile lui negre, cu gândurile-i răufăcătoare. Megissogvon îl 
omori pe tatăl meu, în timp ce cobora din lună să mă caute pe 
pământ. Din mlastini, el - cel mai puternic vrăjitor, trimise malarie 
şi aer înciumat, trimise aburi otraviti, pâcla lăptoasă a mocirlelor, 
boli şi moarte! la-ti arcul, Haiavatha, ia-ţi săgețile cu vârf de jasp, 
ia-ţi ghioaga ghintuită Pokevogon şi mănuşile Mingikevon; ia-ti ulei 
de Nahma să ungi pe dinafară Luntrea de Mesteacăn. 

Ucide-| fără milă pe-acest vrăjitor! Scapa oamenii de molima ce-o 
trimite de pe mlaştini, răzbună moartea tatălui meu! 

Hotărât, Haiavatha se înarma cu tot ce-i trebuia, îşi trase luntrea- 
n apă şi, dezmierdând-o uşurel cu palma. li zise: 

— Ciumaun, draga mea Luntre de Mesteacăn, hai, înainte, către 
şerpii de foc pe care-i vezi departe-departe! Hai, către negrele 
eleşteie de apă stătută! 

Luntrea zvâcni-nainte veselă, iar maretul Haiavatha scoase un 
strigăt de luptă-nfiorător; deasupra lui vulturul războiului, Kiniu - 
Marele Vultur al războiului, stăpânul tuturor lumilor cu pene, tipa şi 
se rotea pe sus, în ceruri. 

In curând, Haiavatha ajunse la şerpii fioroşi. La balaurii Kinebici 
lungiti în marginea apei, zvârcolindu-se-n apa, zăcând încolăciţi de- 
a latul trecerii, cu capetele ridicate, zvârlind ceturi şi foc pentru a-i 
opri pe cei ce-ar vrea să treacă. 

Neinfricatul Haiavatha, cu glas detunator, strigă: 

— Lăsaţi-mă să-mi vad de drum, voi Kinebici! Lăsaţi-mă să-mi 
văd de treabă! 

Dar ei, fluierând îngrozitor, îi răspunseră să-l înfricoşeze: 

— Indărăt, îndărăt, Şagodaya-mişelule! Inimă Leşinată întoarce- 
te la bătrâna Nokomis! 


Atunci se-nfurie şi Haiavatha, 

încordă arcul său de frasin, 

aşeză săgeata cu vârf de jasp 

şi începu să tragă, iscusit, în şerpi: 

fiecare vibrație a corzii era un strigăt de război, era un 
strigăt de moarte, 

fiecare suier de săgeată era un cântec de moarte, un cântec 
de moarte pentru Kinebici. 


Scăldându-se în apa-nsângerată, şerpii de foc zăceau morţi sau 
răniţi de moarte şi peste ei, puternic şi mândru, trecea Haiavatha 
cu luntrea, strigând triumfător: 

— Hai, o Ciumaun, draga mea Luntre de Mesteacăn, hai înainte 
spre negrele eleşteie de apă stătută! 

Luă ulei de Nahma şi unse luntrea pe dinafară, mai repede să 
lunece pe apele negre. 

Şi toată noaptea lunecă peste apele negre, peste apele negre ca 
smoala, acoperite cu toate mucegaiurile vremilor trecute negre de 
trestiile putrezite, 


râncezite de frunzişul algelor şi nuferilor morți, 
de-un întuneric lucitor în lund, 

iluminate doar de licuricii 

aprinşi de fantomele morților, 

ce s-adunau la miezul nopții. 

Vazduhul era alb de lumina lunii, 

apele erau negre de umbre. 


Tantarii tipau a război, licuricii Va-Va-Teysi mişcau tortele să-l 
rătăcească; broasca orăcăitoare Dahinda îşi scotea capul în lună. II 
fixa cu ochii galbeni, sughita şi se scufunda şi mii de alte şuierături 
se stârniră peste mlaştini, iar Su-Su-Ga-batlanul, în depărtare, 
lângă trestiisul dinspre mal, vesti sosirea eroului. 

Şi Haiavatha luneca spre vest, spre-mparatia lui Megissogvon, 
spre pământul lui Pană-împerlată, până ce luna rotundă se opri 
deasupra lui, iar soarele se-aprinse-n urma lui. 

Atunci, dinainte-i, pe pământul înalt, văzu Sălaşul Strălucitor al 
Stăpânului Colierului - cel mai puternic dintre Vrăjitori. 

Şi, încă o data, el îşi dezmierdă Luntrea de Mesteacăn, zicându-i: 

— Hai, hai! 

Şi luntrea, încordându-şi toate fibrele, zvâcni c-o săritură 
triumfătoare printre nuferi, prin hatisul de papură şi irisi, iar 
Haiavatha sosi pe malul uscat. 

Indata luă arcul său de frasin, întinse cu putere coarda, trase o 
săgeată cu vârf de jasp spre Sălaşul Strălucitor, drept solie a sosirii 
lui, şi strigă, sfidător: 

— lesi afara din casa, Pana-imperlata! Te-asteapta Haiavatha! 

Şi apăru Megissogvon, înalt la stat, lat în umeri, crunt la- 
nfăţişare, acoperit cu Coliere din cap până-n picioare, înarmat cu 
toate cangile de luptă, ca cerut dimineţii zugrăvit cu-albastru, cu 
galben şi cu purpuriu, cu creastă de pene mari de vultur, fluturând 
în aer. 

— Te cunosc bine, Haiavatha! spuse-n derâdere şi-adăugă: 
Grăbeşte-te la-ntors, fricosule! Grăbeşte-te şi-ntoarce-te printre 
femei! O, Inimă Leşinată, îndărăt, la bătrâna Nokomis! Te voi ucide 
pe loc la fel ca altădată, pe străbunicul tău! 

Dar ce-i răspunse Haiavatha? 

— Vorbele nu trăsnesc ca ghioaga! Suflarea de fanfaron nu este 
coardă de arc! Batjocurile nu sunt ascuţite ca săgețile! Faptele sunt 
totdeauna mai bune ca vorbele, mai puternice decât lăudăroşeniile! 

Şi începu cea mai mare bătălie care s-a pomenit sub soare şi pe 
care au văzut-o vulturii războiului! 


Tinu o zi de vară până-n seară! 

Haina de Coliere în zadar era lovită cu săgeți, 
zadarnic lovea Haiavatha cu mănuşile Mingikevon 
Zadarnic izbea naprasnic cu ghioaga: 

ar fi crăpat in două stânca, mai degrabă, 

decât să spargă zalele de Colier vrăjit. 


Cu puternica lui ghioagă sparta, cu mănuşile deşirate şi 
zdrentuite, şi, numai cu trei săgeți ramase-n tolbă la asfintitul 
soarelui, se lăsă pe arcul de frasin, rănit şi ostenit şi disperat, se 
opri puţin să hodinească sub un pin cu crengile acoperite de 
muşchi, cu trunchiul acoperit de licheni albi şi galbeni. 

Deodată, în crengile pinului, ţipă ghionoaia Mema:. 

— Tinteste cu săgețile, Haiavatha. In capul lui Megissogvon; 
loveşte-i rădăcina părului, de unde-i pleacă lungile plete negre: 
decât acolo poate fi rănit! 

Bine ochită, întâia săgeată a lui Haiavatha merse drept la ţintă; 

Ca un bizon rănit, ca Pezeki-bizonul când ninge-n prerie, aşa s- 
aruncă Megissogvon spre Haiavatha. 

A doua săgeată îşi începe zborul mai iute şi-n acelaşi loc, şi 
picioarele lui Megissogvon se-nmoaie ca trestiile în bătaia vântului. 
Mai tare vine ultima săgeată şi mai adânc îi străpunge capul. 

Atunci puternicul Megissogvon văzu ochii de foc ai lui Poguk, 

văzu ochii Morţii fixându-l şi îi auzi glasul în întuneric. 

Si, la picioarele lui Haiavatha, căzu mort, marele Pana-imperlata, 
cel mai puternic dintre vrăjitori! 

Atunci, cu recunoştinţă, Haiavatha strigă la Mema-ghionoaia, ce 
sta pe-o stinghie de pin, şi îi prinse pe frunte un manunchi de pene- 
nsângerate, pe care încă şi azi le poartă în amintirea vremilor 
acelea. 

Şi drept trofeu ai luptei, şi semn al izbânzii, Haiavatha îi smulse 
vrăjitorului tunica de Colier, iar trupul i-l lăsă pe mal - jumătate pe 
uscat, jumătate-n apă - picioarele-ngropate în nisip, iar obrazul 
acoperit de ape. 

Deasupra se rotea Kiniu-Marele Vultur al războaielor, descriind 
mari cercuri, apoi micşorându-le, micşorându-le şi venind tot mai 
jos, tot mai jos. 

Haiavatha luă toată comoara lui Megissogvon, bogăţiile de 
coliere şi de piei, blănurile de bizoni şi de castori, blănurile de 
zibelină si hermina, centurile-ncrustate-n colier, tolbele de 
vânătoare, tolbele bătute-n coliere şi pline de săgeți cu vârf de- 
argint. 

Se-ntoarse-acasă navigând prin eleşteiele negre de apă stătută, 
trecând peste trupurile-ncolăcite ale şerpilor ucişi, încărcat de 
trofeele luptei, tot într-un cântec triumfal. 

Pe mal îl aştepta bătrâna Nokomis cu Ciaibaibos şi cu Kvasind. 
Şi-n sat fu sărbătorit de toată lumea prin cântece şi dansuri. Şi toţi 
îi înălţau slăvire: 

— Slava lui Haiavatha! El a omorât pe marele Pană-împerlată, pe 
cel mai puternic dintre vrăjitori, pe cel ce ne trimitea molime şi 
moarte! 

In amintirea ghionoaiei-Moma, îşi împodobi pipa c-un smoc de 
pene-mpurpurate de ghionoaie cu vârful de un roşu însângerat. 

lar el împărţi cu toţi ceilalţi, în părţi egale, toate trofeele luptei, 
toate bogăţiile lui Megissogvon. 

LOGODNA LUI HAIAVATHA 


Asa cum coarda este legata de arc, femeia este unita cu 
bărbatul: cu cât îl strânge mai tare, cu-atat i se supune mai mult, 
cu cât îl atrage, cu-atât îl urmează; şi, despărțiți, nici unul n-ar mai 
avea nici un rost. 

Astfel îşi spunea Haiavatha, visând la Minnehaha, Apa-Care- 
Rade, care locuia pe meleagurile Dacotilor. 

Şi el se tot gândea, neliniştit de sentimente amestecate: când 
nepăsare, când nelinişte, când speranţă, când teamă. 

— Insoară-te cu-o fata din poporul tău, îl sfătui bătrâna Nokomis. 
Nu mai colinda nici la răsărit, nici la apus în căutarea unei străine 
pe care noi n-o cunoaştem! lacă, fata vecinilor, parcă e un foc 
aprins în vatra, pe când cea mai frumoasă fată din străini parcă eo 

raza de luna, lumina de stea. 

Dar Haiavatha îi răspunse: 

— Dragă bătrânico Nokomis. Da! Fermecătoare este flacăra din 
vatra, dar mie-mi place mai mult lumina stelelor si raza lunii! 

Batrana Nokomis incepu si mai hotarata: 

— Să nu-mi aduci o leneşă de cine ştie unde, vreo stangace-n 
treburi, cu picioare greoaie: s-aduci o nevastă cu mâini 
îndemânatice, iute la picior, să-i cânte inima şi mâinile! 

Şi Haiavatha îi răspunse, zâmbind: 

— Pe meleagurile Dacotilor trăieşte fiica Făurarului de Sageti. 
Minnehaha, Apa-Care-Râde: ea este cea mai frumoasă dintre toate 
femeile! Pe ea vreau s-o aduc în vigvamul nostru. Va fi mai iute ca 
tine şi-ţi va fi rază de lună; ea va fi lumina vieţii noastre si ea va fi, 
pentru poporul meu, lumina soarelui. 

Dar bătrâna, întărâtată: 

— Să nu-mi aduci în casă o străină din pământul cruzilor dacoti, 
între noi şi ei sunt dese războaie, sunt încă certuri neuitate, răni 
dureroase ce se pot deschide. 

Dar Haiavatha spuse, râzând: 

— Chiar şi pentru asta, dacă n-ar fi şi alte pricini, şi tot o să mă- 
nsor cu fata Dacoţilor, pentru ca popoarele noastre să se unească, 
vechile certuri să fie uitate, rănile de altădată tămăduite pentru 
totdeauna! 

Şi plecă Haiavatha spre meleagurile Dacoţilor, spre tara femeilor 
frumoase, trecând mlastini şi prerii, păduri garbove. Unde tăcerea e 
atotstăpânitoare. Ajutat de mocasinii fermecati, făcea un pas cât 
alţii o mie, iar drumul era tot mai lung şi inima tot mai 
nerăbdătoare. 

Şi merse şi merse, până când, într-un târziu, auzi râsul cascadei, 
auzi apa căzând - pe Minnehaha. Care-l chema din depărtare, prin 
liniştea adâncă. 

— Ce plăcut e glasul care mă cheamă, ce plăcut e sunetul apei! 
îşi spuse el, murmurând. 

In întuneric şi-n lumină, la marginea pădurii, treceau turme de 
căprioare care nu-l vedeau. Atunci, el zise arcului: 

— Să nu te-nseli! 

Şi-i murmură sagetii: 

— Să nu mi te-abati de la ţinta! 

Trase o săgeată ce cânta-n zbor, drept în inima roşie a unei 
căprioare, o aruncă pe umăr şi s-aşternu la drum fără popas, 

Bătrânul Făurar de Sageti stătea-n pragul vigvamului; tăind 
vârfuri de săgeți. Alături, luminată-n frumuseţea ei, stătea Apa- 
Care-Rade, Minnehaha, împletind. 

Gândurile bătrânului erau duse departe, în trecut, în timp ce 
gândurile fetei se duceau spre viitor. 

Stând pe prag, el visa la zilele trecute când, prin prerii, vâna 
căprioare şi bizoni cu săgeți fără greş, ori dobora din zbor pe 
zgomotoasa Va-Va, străpungea pasărea sălbatecă ce pleca spre 
sud, visa la marile bătălii de altădată şi se gândea ce mare era 
numărul celor ce veneau să cumpere săgeți, fără de care nu puteau 
învinge-n lupte 

— Ah, niciodată nu vom mai găsi luptători aşa de nobili, pe 
pământ, căci, azi, bărbaţii sunt ca femeile, nu folosesc drept arme 
decât vorbele! pe când Minnehaha visa la un tânăr, zvelt şi hotărât. 
Într-o dimineaţă din primăvara trecută, venise să ia săgeți de la 
tatăl ei, poposise pentru hodină în vigvamul lor; la despărţire, multă 
vreme nu se-ndurase să-i părăsească, privind mereu îndărăt. 

Şi-l auzi pe tatăl ei lăudându-l, lăudându-i multă vreme curatul şi 
înţelepciunea. 

Oare, va mai veni el să cumpere iarăşi săgeți? 

Ochii îi rămâneau visători, în vreme ce, leneşe, mâinile îi 
rătăceau, lucrând. 

Astfel, tatăl şi fiica, pierduţi în vise, auziră dintr-odată paşi, 
auziră foşnet între crengi. 

Deodată, apăru-n faţa lor, ieşind din tufiş cu căprioara pe umăr, 
veselul şi luminosul Haiavatha. 

Imediat, bătrânul Făurar de Săgeţi îşi ridică ochii şi lăsă 
neterminată săgeata. 

Indreptandu-se-n întâmpinare, îl pofti pe cel sosit să-i calce 
pragul, spunându-i: 

— Bine-ai venit, Haiavatha! 

La picioarele Apei-Care-Râde, Haiavatha depuse povara sa, roşia 
căprioară, pe care-o aducea pe umeri; fata ridică privirile spre el şi, 
multumindu-i cu glasul şi cu privirile, îi zise: 

— Bine-ai venit, Haiavatha! 

Şi după vorbă lungă, cu multe ocolişuri, Haiavatha începu: 

— Sunt atâţia ani de lupte şi este atâta sânge vărsat! lată, a 
venit vremea, în sfârşit, să se aştearnă pacea între Ojibvei si 
Dacoti. 

Si, pentru ca pacea aceasta sa fie trainica, pentru ca inimile 

noastre sa fie mai puternic stranse, cutez sa va cer de sotie pe 
Minnehaha, Apa-Care-Rade, cea mai frumoasă dintre femeile 
Dacotei. 

Bătrânul Faurar de Săgeţi şovăi o clipă. Înainte de a răspunde 
trase din pipă în tăcere, privindu-l pe Haiavatha cu mândrie, apoi 
pe Minnehaha, Apa-Care-Râde, cu dragoste. 

Şi grav, răspunse: 

— Da, dacă Minnehaha o să vrea! Lasă-ţi inima să glăsuiască, 
Minnehaha! 

lar Minnehaha cea frumoasă şi veselă, mai veselă ca totdeauna, 
se alătură lui Haiavatha, şi-i spuse, roşindu-se toată: 

— Da! Te voi urma, soţul meu! 

Şi astfel se logodi Haiavatha cu fiica bătrânului Făurar de Sageti 
al Dacotilor. 

Şi părăsi vigvamul, ducând-o cu el pe Apa-Care-Râde; merseră 
mână-n mână prin păduri şi prerii; îl lăsară pe bătrân însingurat, în 
prag, ascultând căderea cascadelor, strigând de departe: 

— Adio, Minnehaha! 

lar bătrânul Făurar de Săgeţi, întors la treaba lui, se opri în 
pragul vigvamului său, spunându-şi: «Va să zică, astfel ne părăsesc 
fiicele noastre, pe care le iubim şi care ne iubesc. De-abia ajung să 
ne fie de folos în gospodărie, când îmbătrânim şi ne sprijinim pe 
ele, că vine un tânăr cu pene strălucitoare, iar ele-l şi urmează, 
lăsându-ne singuri». 

Minimală a fost călătoria prin codrii nesfârşiţi, peste prerii si 
munţi. 

Lui Haiavatha drumul i s-a părut scurt. 

O lua pe Minnehaha-n braţe s-o treacă peste ape şi i se părea 
uşoară ca o pană din penele de pe fruntea lui. 

Toate vânturile preriei îi ajutau, toate stelele le vegheau somnul; 
chiar veverița Adjidomo ieşea din scorbura să le vegheze liniştea 
somnului. 

lepurele Vabasso se ferea din drumul lor, apoi sta la pândă-n 
marginea drumului şi-i privea curios pe cei doi logodnici. 

încântătoare călătorie! Toate păsările ciripeau în cale cântece de 
fericire. 

Din cer, soarele îi privea printre crengile arborilor: 

— O. Copiii mei, dragostea este lumină de soare, ura este 
întunecată; viata e făcută din umbră şi lumină. Să stăpâneşti prin 
dragoste, Haiavatha! 

lar luna le spunea, pe vreme de noapte: 

— O, copiii mei, ziua n-are hodină; noaptea este liniştită; 

bărbatul este puternic, femeia este slabă. Sa stăpâneşti prin 
răbdare. Minnehaha! 

Şi, tot călătorind astfel, Haiavatha aduse la ai săi raza de lună, 
scânteierea stelelor, lumina vieţii, pe Minnehaha, Apa-Care-Râde, 
cea mai frumoasă femeie de pe meleagurile Dacotilor, din tara 
femeilor frumoase. 

LA NUNTA LUI HAIAVATHA 


Va voi povesti, deci, cum Po-Puk-Kivis, frumosul Yenadiz, a 
dansat la nunta lui Haiavatha; cum Ciaibaibos, cel mai fermecator 
dintre cântăreţi, a cântat cântece de iubire si de dorinţă, cum Yagu 
- marele palavragiu, cel mai minunat povestitor de isprăvi, spuse 
straniile întâmplări pentru ca nunta să fie veselă, timpul să curgă 
mai vioi, oaspeţii să fie mai mulţumiţi. 

Bogată fu petrecerea pe care Nokomis o pregăti pentru nunta lui 
Haiavatha! 

Toate castroanele fură făcute din coajă de tei alb împletite şi 
lustruite cu grijă, toate lingurile - din corn de bizon negru, neted şi 
lucios. 

Solii cutreierara tot satul, purtand ramuri de salcie - simbol al 
petrecerii, însemnul chemarii la nuntă. Si cei poftiti se adunara 
îmbrăcaţi în cele mai frumoase veşminte: scurte de blană şi centuri 
bătute-n scoici, mărgele şi perle, splendide sub vopsiturile şi 
penajele lor. 

Mai întâi gustară din nisetrul Nahma, apoi ştiuca Maşkenosa, 
pescuită şi gătită chiar de bătrâna Nokomis; apoi li s-a adus carne 
uscată, carne uscată şi măduvă de bivol, ciolan de căprior şi 
muşchi de bizon, plăcintă galben-aurie de Mondamin-porumbul şi 
din orez sălbatec de apă. 

Dar fericitul Haiavatha, preafrumoasa Apa-Care-Hâde şi Nokomis 
cea mereu atentă nici n-au gustat din bucatele-ntinse-n faţa lor, 
veghind numai ca invitaţii să fie îngrijiţi cum se cuvine. 

După ce sfârşiră de mâncat, bătrâna Nokomis, vioaie si 
bucuroasă, le-a-ntins Pipa Păcii, făcută de ea din pământ roşu, şi 
aduse o tolbă de vidră plină cu tutun din miazăzi, amestecat cu 
coajă de salcie roşie, cu ierburi şi frunze aromate. 

Apoi zise: 

— O, Po-Puk-Kivis, danseaza-ne jocurile tale vesele, măcar 
dansul Cerşetorului; înveseleşte invitaţii; fă-i să se simtă şi mai 
bine! 

Atunci, frumosul şi elegantul Po-Puk-Kivis, trândavul Yenadiz, 
veşnicul taciune de discordie pe care tribu-l poreclise «Uraganul 
Nebun», se ridică şi merse-n mijlocul oaspeţilor; era iscusit în sport 
şi-n scamatorii, în veselul dans al Paşilor pe Zăpadă, în jocuri cu 
paleta şi cu mingea; era iscusit în jocuri de noroc cum ar fi jocul 
Cupei şi-al Pionilor, sau - jocul Sâmburelui de Prună. 

Cu toate că războinicii-i spuneau «Inimă Slaba», lui Sago-daya- 
laşul puţin îi păsa de batjocura lor, căci el, elegantul Po-Puk-Kivis, 
era iubit de femei şi de fete. 

El era-mbrăcat într-o scurtă de ciută albă, moale şi cu ciucuri de 
hermină, împodobit cu coliere scumpe; purta carâmbi din piele de 
căprior cu ciucuri de hermină şi ghimpi de arici şi mocasini de 
căprioară brodati si-mpodobiti cu perle: pe cap avea pene de 
lebădă, iar la călcâie avea prinse cozi de vulpe. Vopsit cu dungi 
roşii şi galbene, albastre şi verzi, chipul lui Po-Puk-Kivis strălucea; 
pletele lui subţiri unse cu ulei şi-mpletite; împănate cu fire de iarbă 
aromată. li cădeau pe frunte-n suvite - ea nişte cosite de femeie. 

Astfel, în mijlocul invitaţilor, în sunet de fluier şi de tobe şi de 
glasuri, a-nceput el jocurile vrăjite. 

Într-un ritm solemn, începu domol, cu paşi lenti şi mişcări 
uşoare, când înainte, când înapoi, cu ochii scânteind în soare, 
mergând dulce ca o panteră, apoi mai repede şi tot mai repede, se 
roti într-un cerc. Apoi în vârtejuri în jurul vigvamului, până când 
frunzele smulse o luară după fuga lui, iar vântul şi pulberea îşi 
începură vârtejurile-n jurul lui: dansă astfel de-a lungul malului 
nisipos al strălucitorului Lac de Sus: tropăi pe nisip şi-l spulberă cu 
sălbăticie în văzduh, în vârtejuri, până când vântul se făcu uragan, 
iar nisipul, vânturat şi cernut ca nişte viscole de omăt peste 
meleag, îngrămădi adevărate dune de nisip. Munţii de Nisip din 
Nego-Vodju! 

Astfel dansă Po-Puk-Kivis dansul Cerşetorului şi-ntorcându-se 
stătu la loc, râzând mulţumit şi răcorindu-se cu evantaiul din pene 
de curcan. 

Apoi cântă Ciaibaibos, un cântec de dragoste, după care Yagu îşi 
începu fantastica lui povestire. Ascultati-o. 

FIUL LUCEAFARULUI DE SEARA 


— Ce vedem oare, departe, departe, spre vest? Soarele sa 
coboare peste întinderea potolită a apelor? Lebada Rosie, oare, 
rănită de săgeți fermecate, să fi inundat talazurile cu un roşu aprins 
înflorind în văzduh penetul însângerat? 

Da, soarele coboară şi s-afundă-n ape; tot cerul este purpuriu, 
toată apa înroşită! 

Ba, nu! Lebăda Roşie, când înoată, când s-afundă-n ape; aripile-i 
sunt rătăcite spre cer; apele sunt înecate de sângele ei. 

Şi, sus, sus de tot. Luceafărul de Seară, rămas în amurg, tremură 
şi se topeşte în această purpură! 

Ba nu! E un colier Vampun pe care Marele Creator îl poartă peste 

haina, cand trece linistit prin ceruri. 

In toiul nunţii, Yagu zise spre ceilalţi, arătându-le cerul 
împurpurat: 

— Priviţi! Priviţi Luceafărul de Seară!... Ascultati în linişte, pentru 
că acum se aude minunata cântare a lui Osseo, a lui Osseo, fiul 
Luceafărului de Seară. 

In vremuri tare străvechi, aproape de-obârşia tuturor lucrurilor, 
pe când Cerul era mult mai lângă noi şi zeii mult mai familiari, trăia 
prin pământul nordic un vânător cu cele zece copile ale sale. Şi 
erau aceste copile tinere şi frumoase, înalte şi zvelte ca ramura de 
răchită. Dar Ovinni, cea mai mică dintre ele, cea mai hotărâtă şi 
mai ciudată, era şi cea mai frumoasă. 

Şi nouă fete luară de soţi nouă războinici, vioi şi puternici. 
Ovinni, însă, îl luă pe bătrânul Osseo, sărac şi urât, covârşit de 
vârstă, slăbit de tuse, tuşind toată ziua ca o veverita. Dar ce bun 
era sufletul lui Osseo, coborât din Luceafărul de Seară, steaua 
gingasiei şi a iubirii! Focul sacru al acestui astru ardea în pieptul lui 
Osseo, frumuseţea astrului - în cugetul lui, misterul astrului - în 
sufletul lui, strălucirea astrului - în cuvintele lui. 

Ceilalţi, teferi şi frumoşi, o arătau cu degetul, luând-o în râs. Ea, 
însă, le zicea: 

— Nu-mi pasă de voi! Nu-mi pasă de centurile voastre bătute-n 
colier, nici de penele voastre zugrăvite, nici de batjocura voastră! 
Sunt fericită cu Osseo! 

Intr-o zi, cum mergeau câteşi zece surorile împreună cu soţii lor, 
îmbătrânitul Osseo păşea-ncet, încet, prin ceaţă şi prin negura serii, 
alături de frumoasa Ovinni; ceilalţi flecareau voiosi, doar ei 
amândoi mergeau tacuti. Osseo privea necontenit şi fix la cerut de 
vest şi-adeseori stătea în loc privind şi plângându-se Luceafărului 
de Seară, înduioşătoarea Stea a Femeii. 

Ceilalţi îl auziră murmurand: 

— Ah! Soven-nemesin, Nosa! Fie-ţi milă de mine, Tata! 

— la, ascultați! zise sora mai mare. Se roagă de tatăl sau! Ce 
păcat că acest nenorocit bătrân nu se-mpiedică o dată-n drum, că 
nu-şi rupe o dată gâtul dintr-o căzătură! 

Şi izbucniră toţi în râs. Incât răsuna pădurea de râsetele acelea 
nelalocul lor! 

Peste drumul ce străbătea codrul, zăcea un stejar dezrădăcinat 
de furtuni, un uriaş trunchi de stejar - pe jumătate acoperit de foi şi 
muşchi, sub care mustea mucegai; şi se fărâmiţa zi de zi acest 

trunchi uriaş si găunos. Osseo, cum îl văzu, se şi aruncă în scorbura 
larg căscată, scoțând un strigăt de disperare. 

Şi, iată minunea: 

Pe-o parte intră un bătrân zbârcit, ponosit şi sărac, iar pe 
cealaltă ieşi un tânăr înalt şi drept, frumos şi puternic! 

Lui Osseo îi fuseseră redate tinereţea şi frumuseţea. 

Dar ce stranie compensație pentru el şi pentru Ovinni, 
credincioasa lui soţie! Căci ea fusese, totodată, preschimbată într-o 
bătrână, iar surorile şi soţii lor începură să râdă de ea, stârnind 
larmă în pădure cu-acele dezmortite râsete. Insă Osseo nu se 
depărtă de Ovinni: cu paşi încetiniţi mergea alături de ea, lua-n 
mâinile lui mana ei înnegrită şi uscativa ca frunzele de stejar iarna, 
îi zicea «iubita mea», o dezmierda cu vorbe dulci şi înduioşătoare. 

Şi-ajunseră la locul sărbătorii; stătură chiar în vigvamul închinat 
Luceafărului de Seară - gingaşa Stea a Femeii. 

lar Osseo, pierdut într-o visare fără capăt, se cufundă în visul 
său; nu gusta nici din mâncăruri, nu gusta nici din băuturi, ci sta ca 
un rătăcit, privind mai întâi pe Ovinni, apoi cerul scânteietor de 
deasupra. 

Şi nu ştiu cum, în larma petrecerii, se auzi un glas ce cobora din 
depărtările-nstelate, un murmur grav, armonios şi dulce. 

Şi glasul acesta spuse: 

— O, Osseo, tu cel mai drag dintre toţi copiii mei! Toate 
farmecele vrajitorilor, toale puterile ascunse ale râului, toate 
farmecele care te legau au fost nimicite! Vino la mine, Osseo, vino! 
Gusta din mancarurile-ntinse dinainte-ti: ele sunt binecuvântate si 
fermecate: în ele sunt puteri vrăjite, care te vor schimba în spirit. 

Aceleaşi vrăji vor lucra şi asupra prietenilor tăi de drum; aceste 
femei nu vor mai îndura muncile zilnice: ele se vor preschimba în 
strălucitoare păsări de-o frumuseţe stelară, dăruite cu miraculoasa 
splendoare a cerurilor şi a norilor înserării. 

Ceştile şi vasele voastre nici o clipită, măcar, nu vor mai fi de 
argilă: ceştile voastre vor fi de perle, iar vasele de argint. 

Şi numai Osseo înţelegea murmuru-ndepărtat; ceilalţi nu auzeau 
decât o muzică, un concert de păsări îndepărtate, murmru- 
nsinguratei păsări Vevoneissa, ce cântă în adâncuri de pădure. 

Apoi vigvamul începu să tremure; da, începu să se mişte, să se 
clatine; si ei se simţiră înălțându-se, înălțându-se uşurel, în aer, 
trecând dincolo de-ntunecimea arborilor, în lumina umedă şi 
înstelată. 

Priviti: castroanele de lemn se facura cochilii $i perle. 

Priviti: vasaria de argila se facu toata numai de argint! 

Stalpii vigvamului - sunt scanteietoare bare de argint, iar pe 
acoperiş parcă strălucesc elitre de scarabei! 

Atunci privi şi Osseo în jur, şi ce văzu? Surorile frumoasei Ovinni 
cu soţii lor se preschimbaseră în păsări cu penaj multicolor, şi-n 
felurite păsări: gaite, cotofene, mierloi, sturzi. 

Şi păsările săreau, ciripeau, cântau, mişcau capetele, îşi în foiau 
penele, se-mpăunau şi-şi răşchirau cozile în evantaie. 

Numai Ovinni nu fusese preschimbată în nimic. 

Tăcuta,  prăpădită, zbârcită, bătrână şi urâtă privea cu 
nemărginită tristeţe spre celelalte. 

Osseo îşi ridică încă o dată ochii şi începu iarăşi o rugăminte 
îndurerată, într-un strigăt cum doar stejarul din pădure l-ar fi mai 
putut scoate. 

Şi, dintr-odată, soţia lui îşi recăpătă tinereţea şi frumuseţea; 
îmbrăcămintea ei pătată şi zdrentuita se preschimbă în blană de 
hermină, iar toiagul ci se prefăcu într-o pană, da, da, într-o pană de 
argint strălucind! 

Şi Osseo atârnă colivia, apoi de-ndată intră cu Ovinni să-l asculte 
pe Stăpânul, Luceafărul de Seară, părintele său, care-i zicea: 

— O, Osseo al meu, mi s-a facut mila de tine şi ţi-am redat 
tinereţea şi frumuseţea; am prefăcut în păsări cu penet colorat pe 
cele noua surori cu soţii lor cu tot, drept pedeapsă că te-au luat în 
râs atunci când erai un bătrânel în care ei n-au ştiut să vadă nici 
inima înflăcărată, nici tinereţea veşnică. Numai Ovinni cea 
credincioasă ţi-a văzut inima şi te-a iubit! 

In acea locuinţă de-abia luminată pe care-o străvezi prin aburi, 
pe dreapta, într-o mică şi-ndepărtată stea scânteietoare, trăieşte 
pizmasul spirit al Răului, Vebino vrăjitorul, cel care te prefacuse-n 
bătrân. la seama, ca nu cumva razele lui să cadă asupra-ti, căci 
focurile pe care le-mprăştie-n jur sunt vrăji puternice, sunt săgeți 
de care el se foloseşte impotriva-ti. 

Ani mulţi, în pace şi în fericire, pe liniştitul Luceafăr de Seară, ani 
mulţi în pragul vigvamului a rămas colivia cu păsări, plină de 
cântece şi de fâlfâitul aripilor. 

lar frumoasa şi credincioasa Ovinni născu un băiat al lui Osseo, 
frumos ca mamă-sa şi curajos ca tatăl său. 

Şi, când se făcu băiatul mare, Osseo îi făcu un arc pentru joacă 
şi-i puse săgeți la brâu; deschise apoi colivia de argint şi slobozi 

toate păsările pentru ca să le poată tinti băiatul. 

Şi păsările se roteau, se vălătuceau, în cerc şi iar în cerc, 
umplând Luceafărul de Seară c-un ciripit de bucurie şi de 
prospeţime, umplând Luceafărul de Seară cu strălucirea şi 
scânteierea penetului lor! 

lar micul vânător întinse arcul, slobozi o săgeată, slobozi o 
săgeată iute şi ucigătoare spre una dintre păsările cu aripi 
strălucitoare, iar pasărea căzu la picioarele lui, rănită de moarte!... 

Dar... ce preschimbare miraculoasă! Nu era o pasăre ceea ce el 
văzu inainte-i; era o preafrumoasă femeie tânără, cu o săgeatâ- 
nfiptă-n piept. 

De cum începu să curgă sângele ei pe planetă, pe sfântul 
Luceafăr de Seară, tot ce ţinea de vrăjitorie pieri ca prin farmec; 
ciudata vrajă îşi pierdu puterea; micul arcaş se simţi dintr-odată 
coborând, coborând ca dus de nevăzute mâini, scufundându-se-n 
spaţii goale, pe urmă trecând, mai jos, prin nouri şi ceturi şi, apoi, 
iată-l pe-o insulă, o insulă Verde şi năpădită de iarbă, în inima Marei 
Ape a Mării, în inima strălucitorului Lac de Sus. Şi văzu, coborând în 
urma lui, toate păsările cu pene lucitoare, bătând, bătând egal din 
aripi, lăsându-se mai jos, tot mai jos, ca frunzele colorate de 
mirajele toamnei. 

Chiar casa cu stâlpi de argint şi acoperişul că elitrele scarabeului 
cobori pe insulă, adusa, lin, de vânturile cerului şi, în ea, venira 
bunul Osseo şi Credincioasă Ovinni. 

Păsările îşi recăpătară chipurile omeneşti, dar nu şi statura: ele 
rămaseră măruntele fiinte-pitici Puk-Vedjisi asemănători elfilor; în 
nopţile de vară, când străluceşte Luceafărul de Seară, ele se prind 
mână de mână şi joacă pe istmurile stâncoase ale insulei, pe nisipul 
tarmurilor întinse. Locuinta lor scânteietoare se vede încă în serile 
liniştite de Vară. Pescarul, pe tarm, aude, uneori, murmurul lor 
fericit, le vede, uneori, jucând în lumina stelelor. 


„„„Când nemaispusa poveste se sfârşi, Yagu, rotindu-şi privirea 
peste cei ce ascultau incremeniti, adăugă solemn: 

— Eu cunosc oameni asemenea lui Osseo! Tovarăşii de drum nu-i 
înţeleg, ba chiar îi iau în râs şi-i ocărăsc... Din povestea asta să 
ţineţi minte soarta batjocoritorilor! 

Toţi invitaţii ascultară atenţi minunata poveste, râzând, 
aplaudând şi murmurându-şi unul altuia: 

— Din câte pricep, se zugrăveşte pe el însuşi. 

Şi, iată, se apucă Ciaibaibos si spune un cântec de dragoste, 
dulce şi gingaş, plin de tristeţe, cântând plângerea unei fete ce visa 
la iubitul ei, la Algonquin: 


«Când mă gândesc la cel ce mult mi-e drag, 
Ah, da, mă gândesc la dragul meu, 

Cina inima mi-e plină de amintirea lui, 

O, iubitul meu, Algonquin! 


Ah, da! Cand l-am părăsit, 

Mi-a atârnat colierul la gât, 

Ca o chezăşie a dragostei, colierul. 
O, dragul meu, o, Algonquin! 


Am să vin la tine, mi-a murmurat, 

Ah, da! In tara ta natală. 

Lasă-mă să vin la tine! mi-a murmurat, 
O, el, dragul meu, Algonquin! 


Departe, foarte departe, i-am răspuns, 
Da, ah, da! l-am zis, 

Foarte departe-i tara mea natală, 

O, dragul meu, o, Algonquin! 


Când am privit în urmă să-l revăd, 
Din locul despărțirii noastre, 

EI privea încă spre mine, 

O, dragul meu, o, Algonquin! 


Lângă copac stătea încă-n picioare, 
Ținându-se de-un arbore căzut 
De-un arbore căzut în ape, 

O, dragul meu, o, Algonquin! 


...Si iarăşi mă gândesc la cel ce mi-este drag, 
Ah, da, mă gândesc la dragul meu, 

Si inima mi-e plină de amintirea lui. 

O, dragul meu, o, Algonquin!» 


Astfel decurse nunta lui Haiavatha, cu dansurile lui Po-Puk-Kivis, 


66 


miraculoasa poveste a lui Yagu si cantecele lui Ciaibaibos. 
Apoi petrecerea s-a sfârşit, iar invitaţii s-au despărţit, lăsându-l 
pe Haiavatha fericit cu noaptea şi cu Minnehaha. 

BINECUVANTAREA CAMPULUI 
CU PORUMB 


Zi-i acum, o cantare a lui Haiavatha, despre zilele fericite, care 
venira pe meleagurile Ojibveilor, meleagurile dragi si linistite! 


Cântă-ne tainele lui Mondamin, 
cântă-ne binecuvântarea Câmpului cu Porumb! 


Securea sângeroasă a fost îngropată; la fel teribila ghioagă şi 
căngile şi armele, iar tipetele de luptă demult au fost uitate. 

Domneşte pace între neamuri: vânătorii colindă fără frică, 
vânează căpriorul şi castorul, îşi construiesc luntrii de mesteacăn, 
pescuiesc peşte în lacuri şi-n râuri; femeile muncesc fără să fie 
prinse de vrăjmaşi, strâng orezul sălbatec în prerii, scot miere din 

gladiş, tabacesc pieile de caprior si de castor. 

De jur-împrejurul fericitului sălaş freamătă Câmpul de Porumb, 
verde şi strălucitor; penele verzi ale lui Mondamin, ce se leagănă, şi 
mătasea-i moale şi-nsorită acoperă toate întinderile; 

Primăvara, femeile însămânţează câmpul întins şi roditor, îl 
învelesc pe Mondamin, toamna ele strâng stiuletii galbeni, strâng 
frumuseţile lui Mondamin, aşa cum le-a învăţat Haiavatha. 

Intr-un an, pe când câmpul fusese însămânţat, Haiavatha, 
gânditor şi înţelept, spune către Minnehaha, nevasta sa, Apa-Care- 
Râde: 

— La noapte, ai să te duci să binecuvântezi Câmpul cu Porumb. 
Să tragi în jurul lui un cerc magic, care-l apără împotrivă distrugerii, 
mănitului, insectelor şi îngheţului, împotriva lui Vegmin-hotul de 
porumb şi împotriva tâlharului de stiuleti. La noapte, cand va fi 
linişte adâncă, şi când toate vor fi cufundate-n noapte, când 
Nepahvin-duhul Somnului închide uşile vigvamurilor, atunci când 
nici un ochi nu te va putea vedea şi nici o ureche nu te va putea 
auzi, paraseste-ti patul în linişte, lasă-ţi alături toate veşmintele; 
acoperită de-ntuneric ca de haine, încinsă numai de pletele tale, să 
mergi de jur-împrejurul ogorului pe care-l semănaşi, pe marginea 
ogorului cu porumb! Câmpul o să rodească mai bine, păşii tăi vor 
însemna-n jurul câmpului un cerc magic, pe care nu-l vor putea 
frânge nici tunetele, nici rugină, nici viermele, nici altă gânganie. 
Nu-l va frânge nici libelula Kvo-Ne-Şi, nici păianjenul Sobbikasi, nici 
lăcusta Po-Puk-Kina, nici chiar puternica omidă Ve-Mok-Kvana cu 
piele de urs, ea, regina omizilor. 

In vârful arborilor din preajmă, sta atent Kagahghi-Regele 
Ciorilor, cu pâlcul său de negri răufăcători, cu ciorile înfometate şi 
corbii flămânzi. 

Şi-atât îşi râseră de vorbele lui Haiavatha, încât toţi arborii, 
starniti de râsetele lor, îşi loveau crengile, mişcându-le-n văzduh. 

— la ascultați, ziceau, ascultaţi-l pe Omul înţelept! Ascultati ce 
complot pregăteşte Haiavatha împotriva noastră! 

Şi, când se lăsă noaptea mută şi neagră peste câmpuri şi păduri, 
când în adâncul codrilor de brazi Vevoneissa îşi spuse plângerea, 
iar Nepahvin-duhul Somnului închise toate uşile vigvamurilor, Apa- 
Care-Râde, Minnehaha, se sculă din pat şi-şi lăsă alături toate 
veşmintele; îmbrăcată şi ocrotită de-ntuneric, fără teamă şi fără să- 
i fie ruşine de cineva, înscrise cercul magic şi sacru, cu paşii săi, în 
jurul ogorului cu porumb. Nimeni nu i-a văzut frumusetea-n 

întuneric, afară de Miezul Nopţii; nimeni - doar Vevoneissa i-a auzit 
palpitatia pieptului. Ghiuşkevain, întunericul, a-nvelit-o-n mantia sa, 
aşa ca nimeni sa nu se poată fali că i-a văzut frumuseţea 
nemaivăzută şi să spună: 

— Eu am văzut-o! 

Dis-de-dimineata, Kagahghi-Regele Ciorilor adună pe vârful 
arborilor tot stolul său negru şi prădalnic: Ciori şi mierloi, gaite si 
corbi. 

Apoi, la iuteala si fără teamă, Cobori pe câmpul lui Haiavatha pe 
mormântul lui Mondamin. 

— İl vom sfâşia pe Mondamin din pământul în care este-ngropat, 
în ciuda tuturor cercurilor magice trase de Minnehaha, Apa-Care- 
Râde. 

Dar Haiavatha, bănuitor şi mereu atent şi ager, auzise râsul lor 
prostesc, încă de pe când îi luau vorbele-n derâdere din vârful 
arborilor. 

«Kau! gândise el. Kau, prieteni corbi, am să vă dau eu o lecţie, 
de n-o sa mă uitaţi câte zile o s-aveti!» 

Şi se trezise înainte de vărsatul zorilor, întinse capcane şi apoi, 
ascuns într-o tufă, aştepta să se lase pe Ogor ciori şi mierloi, gaite 
şi corbi. 

In curând, veniră şi păsările pradalnice, ţipând si-nmultindu-se 
mereu, aşezându-se pe ogorul cu porumb, trăgând neruşinat cu 
ciocul şi cu ghearele. 

Şi cu toată viclenia şi-nşelătoria lor, cu toată iscusinta lor în 
şiretenia luptelor, nu simţiră pericolul înainte de a-şi fi prins ciocul 
în lat, de-a fi prizonierii capcanelor lui Haiavatha. 

Acum ieşi din ascunziş şi Haiavatha şi veni cu-o înfăţişare aşa de- 
nfricoşătoare, încât intră spaima-n tot stolul prădalnic. 

Fără milă începu să le ucidă în stângă şi-n dreapta, câte zece, 
câte douăzeci dintr-o lovitură. 

Apoi le ridică-n tarusi, în jurul câmpului, ca pe nişte sperietori, 
drept semn al răzbunării lui şi semn pentru alţi prădători. 

Numai pe Kagahghi şeful, Kagahghi-Regele Ciorilor, l-a cruțat. Si 
Haiavatha îl legă pe acoperişul vigvamului său, cu-o funie din coajă 
de ulm. 

— Kagahghi, corbule, şef al tâlharilor, tu care-ai pus la cale 
tâlhăria aceasta, am să te păstrez ca ostatec al poporului tău, drept 
gaj al bunei tale purtări. 

Şi, în lumina soarelui de dimineaţă, îl lăsă acolo. lar Kagahghi, 

furios, înnebunit, bătea cu turbare din aripile negre, chemându-i 
zadarnic pe-ai săi, încercând zadarnic să-şi recapete libertatea. 

Veni vara. Savondasi bătea cu aer cald şi, din pământul sudului 
îşi trimitea căldura, sărutul său dulce, fierbinte. 

Porumbul a crescut şi s-a copt în toată splendoarea sa verde şi 
galbenă de mătase si pene. Ştiuleţii porumbului, plini şi lucitori, 
râdeau ieşind în afară din teaca verde. 

Atunci, bătrâna Nokomis spuse către Minnehaha: 

— A venit şi Luna Foilor Căzătoare. A fost strâns tot orezul 
sălbatec; porumbul e copt şi gata de cules. Să mergem să-l 
culegem pe Mondamin, să-i strângem penele şi stiuletii. 

Şi, împreună, luară cu ele şi pe celelalte femei, chemară pe flăcăi 
şi pe fete la culesul porumbului, 

Bătrânii şi luptătorii fumau la umbra pinilor aromati. 

Ei priveau în linişte munca veselă a femeilor şi tinerilor, le 
ascultau sporovăială, râsul şi cântecele. Ascultau cum încearcă să 
imite tarca, sau gaița, sau prigonii. 

Dacă vreo fetişcană găsea un ştiulete roşu-roşu ca sângele, 
ceilalţi izbucneau: 

— Neşka! Priviţi! Neşka! Ea va avea în curând un iubit. Va avea 
un sot minunat! 

lar bătrânii aprobau din locul lor de sub pini: 

— Ugh! Da! 

Când găseau un ştiulete strâmb, veşted, lovit de cărbune, se- 
apucau să şchioapete, imitând vreun bătrân cocosat şi să cânte: 

— Vegmin, hoţul de porumb! Paimosaid, ce roade porumbul! 
Voia-bună a lor se-ntindea iute din câmpul cu porumb până 
departe, la vigvamul lui Haiavatha, unde Kagahghi-Regele Corbilor 
cârâia îngrozitor, zbătându-se cu turbare. 

lar bătrânii, din locul lor de sub pini, îi aprobau: 

— Ugh! Da! 


SEMNELE SCRIERII 


Si-ntr-o vreme, Haiavatha zise: 

— Vai, toate lucrurile pier, toate dispar! Batranii nu mai tin minte 
marile lor obiceiuri: nici faptele de arme ale vitejilor, nici ispravile 
vanatorilor! Toata stiinta Misilor, toata iscusinta Vebinilor, toate 
visele miraculoase ale prorocilor cad in neagra uitare! 

Marii oameni mor si sunt uitaţi! Inteleptii vorbesc, dar gândurile 
lor se sting în urechile care ascultă şi n-ajung la generaţiile viitoare, 
cele ce aşteaptă încă înainte de naşterea lor, în marele şi 
misteriosul întuneric, zilele ce vor veni! Pietrele funerare ale 
părinţilor nu sunt gravate cu nici un însemn. Cine hodineşte în 
aceste morminte? Nu ştim nimic! Ştim doar că ei au fost părinţii 
noştri. 

Dar ai cui părinţi, ai cui prieteni? Din ce străvechi Totem sunt 

coboratori? Din vultur, din urs ori din castor? Nu stim nimic! Stim 
doar ca ei au fost parintii nostri. 

Fata-n fata vorbim unii cu altii, dar cum sa vorbesti cu cei ce nu 
sunt de fata? 

Noi nu putem glăsui asa fel încât să ne audă şi prietenii de 
departe! 

Noi nu putem trimite o veste pe care solul să n-o cunoască, pe 
care să n-o schimbe, s-o trădeze sau s-o dezvăluie altcuiva! 

Astfel gândea Haiavatha, rătăcind singuratic prin pădure, 
căutând să mărească binele adus poporului său. 

Scoase din tolbă nişte culori şi pe coaja netedă de mesteacăn 
înscrise câteva semne misterioase, desenă nişte chipuri stranii, aşa 
fel încât fiecare avea un sens, fiecare isca parcă vreo câteva 
cuvinte sau câteva gânduri. 

Ghitci-Manitu cel Puternic, însuşi Stăpânul Vieţii, era însemnat 
sub formă de ou, un ou care proiectează linii în cele patru vânturi. 
«Marele-Spirit se găseşte pretutindeni» - acesta era tâlcul acestui 
simbol. 

Mitci-Manitu cel Puternic, însuşi teribilul Spirit al Răului, era 
însemnat ca un şarpe, ca Kinebik-Marele şarpe. «Târâtorul Spirit al 
Râului este fals şi viclean» - acesta era tâlcul acestui simbol. 

Apoi însemnă Viaţa şi Moartea prin cercuri: albe - cercurile Vieţii; 
negre - cercurile Morţii. 

Insemnă soarele, luna şi stelele, omul şi animalul, peştele şi 
reptila, pădurile, munţii, lacurile şi râurile. 

intinse o linie dreaptă, însemnând pământul; deasupra, un arc, 
însemnând cerul, se-mpartea în două: o parte albă - ziua; una 
smaltata cu stele - noaptea; un punct la dreapta însemna răsăritul 
soarelui; un alt punct la stânga însemna asfintitul. Alt punct, sus, 
însemna miezul nopţii şi nişte linii tremurătoare, coborând, 
însemnau ploile şi norii. 

Urmele unor paşi mergând spre un vigvam erau semnele 
ospitalităţii, oaspeţi adunaţi; nişte mâini însângerate, cu pumnii 
ridicaţi, erau simbolul distrugerii, semnul vrajbei. 

Odată sfârşite toate aceste semne, Haiavatha le arată poporului 
său ce privea uimit şi începu să le dezlege tâlcurile, astfel: 

— Vedeţi şi voi bine: pietrele funerare n-au nici un însemn, nici o 
parafă. 

Duceti-va şi impodobiti-le cu figuri. Fiecare să-şi înscrie simbolul 
familiei, să-nscrie Totemul ancestral pentru ca cei ce vor veni mai 

tarziu sa le poata deosebi si recunoaste. 

lar pe acele pietre funerare încă neuitate, fiecare să-şi înscrie 
propriul Totem ancestral, simbolul familiei sale, figurile Ursului, 
Renului, Turturelei, Cocorului, Castorului, figuri răsturnate, pentru a 
însemna că şeful celor care poartă acest simbol odihneşte sub 
pământ în pulbere şi-n cenuşă, 

Şi Jossakisii-profetii, Vebinii-vrăjitorii şi vracii înscriseră pe 
scoarță de copaci şi pe pielea sălbăticiunilor vânate simboluri ce 
însemnau poemele lor: pentru fiecare cântare - altă imagine, figuri 
misterioase şi înfricoşătoare, stranii şi pictate strălucit, fiecare cu 
tâlc, fiecare însemnând un cântec vrăjit. 

Marele Spirit, Ghitci-Manitu cel care trimite lumina să străbată 
întinderile, 

Marele Şarpe Kinebik, cu creasta sângerândă şi ridicată, care se 
târăşte privind cerul, 


Soarele planand în spații şi Luna în scădere, 

bufnița şi vulturul, cocorul şi uliul, 

cormoranul, pasărea magică, 

oameni fără cap planand în văzduh, 

trupuri lungite străpunse de săgeți, 

mâinile morții întinse şi-nsângerate, 

flamuri pe mormintele marilor căpitani stăpâni pe cer şi pe 
pământ, 

Și toate însemnele, ei le înscriseră pe coajă de mesteacăn şi 
pe piele de capră: 

cântece de luptă şi cântece de vânătoare, 

cântece de vraci şi de vrăjitorie, 

toate fură cuprinse în aceste figuri, 

căci fiecare avea un tâlc, 

fiecare însemna alt cântec. 

Nu fu uitat nici Cântecul Iubirii 

subtilul sunet, cel mai puternic farmec al vrăjitoriei, 

mult mai periculos ca vânătoarea sau războiul. 


Şi iată cum fu scris Cântecul lubirii, şi ce simboluri şi ce tâlcuri 
avea fiecare simbol: 


mai întâi chipul unui om în picioare, 
pictat c-un stacojiu strălucitor; 

el este-ndrăgostitul, cântărețul, 
şi tâlcul lui este acesta: 
«Vopseaua mea mă face mai puternic între toţi!» 


Apoi omul stă jos şi bate în toba vrăjită; 
iar tâlcul lui, acum, este acesta: 
«Ascultă, căci glasul meu iti cântă!» 


Apoi, acelaşi om, adăpostit în vigvam; şi tâlcul e acesta: 
«Voi veni să stau cu tine, după-ndemnul inimii!» 


Apoi două chipuri, un bărbat şi o femeie, mână-n mână, şi 
aşa de-apropiati, încât par a fi unul singur, iar figura are tâlcul 
următor: 

«Văd în inima ta, iar obrajii tăi sunt inrositi de emotie!» 


Apoi fata stă într-o insulă, în mijlocul insulei şi tâlcul este 
următorul: 

«Oricât de departe ai fi, 

de-ai fi-ntr-o insulă tare îndepărtată, 

farmecul pe care ţi-l trimit, 

puterea magică a iubirii este-aşa de puternică, încât, 

te-aş atrage spre mine!» 


Apoi, figura următoare o arată adormită şi, lângă ea, iubitul 
murmurând, s-audă ea în somn: 

«Chiar dacă-ai fi-n pământul Somnului şi al Tăcerii, 

şi-acolo te va ajunge glasul iubirii mele!» 


Și cea din urmă dintre figuri este o inimă-ntr-un cerc, într-un 
cerc magic, iar tâlcul ei grăieşte: 
«Inima ta este deschisă şi inimii tale deschise-i vorbesc.» 


Asa-nvata-nteleptul Haiavatha pe-al său popor toată arta 


Semnelor Scrierii, însemnate pe coaja umedă de mesteacăn, pe 
pielea albă de capră şi pe pietrele funerare ale vigvamului. 

JELUIREA LUI HAIAVATHA 


Dar, între timp, Duhurile Rele-Manitu, făcătorii Răului, urand 
înţelepciunea lui Haiavatha şi iubirea pentru Ciaibaibos, invidioşi pe 
prietenia lor credincioasă, pe vorbele lor înalte şi pe faptele lor, se 
intelesera cu toţii să-i atate si să le facă numai rău. 

Haiavatha, înţelept şi prudent, îi zicea adesea lui Ciaibaibos: 

— Să nu pleci singur prea departe, frate! Duhurile Rele ar putea 
să-ţi facă vreun rău! 

Ciaibaibos, tânăr şi vesel, râdea scuturându-şi pletele negre ca 
de cărbune, şi-i răspundea dulce şi neintelegator: 

— Nu-ţi fie teamă pentru mine, de nimic, frate! Nu-mi vor ieşi în 
cale relele! 

Cam pe când Piboan-iarna acoperea cu gheaţă Marea Apă a 
Mării, cam pe când fulgii de zăpadă fluierau în rotogoale prin 
frunzele uscate ale stejarilor şi acopereau pinii ca pe nişte 
acoperişuri de vigvamuri şi pe pământul întreg aşterneau linişte, 
Ciaibaibos a plecat, de unul singur, în adâncuri de pădure să 

vâneze un cerb, fără sa ţină seama de vorbele fratelui său, fără să 
se teamă de Duhurile Rele, înarmat cu săgeți, încălţat împotriva 
iernii. 

Prin viscol el urmări cerbul, până ajunse pe gheaţă, răpit şi 
înfierbântat de vânătoare. 

Dar Duhurile Rele îl şi simtisera şi-l urmăreau cu patimă. 

Ele sparseră gheaţa sub paşii lui, îl smulseră-n afund, şi-l înveliră 
cu nisipul din adâncul apelor. 

Enktahi-zeul apei, Zeul Dacoţilor, îl înecă în adâncurile lacului 
Ghitci-Ghiumi. 

De pe limba de pământ unde se găsea, Haiavatha scoase un 
strigăt aşa de jalnic, de-ndurerat, încât bizonul se opri să-l asculte, 
lupii începură să urle-n prerie, iar depărtările detunau, răspunzând: 

— Bem-vava! 

Haiavatha îşi vopsi obrajii cu negru, îşi acoperi capul cu haina şi 
se opri-n vigvam, jeluindu-se amarnic. Rămase astfel şapte 
săptămâni, spunându-şi numai şi numai jalea nemăsurată: 

— A murit dulcele cântăreţ, el, cel mai bun dintre toţi cântăreții! 
Ne-a părăsit pentru totdeauna, ducându-se la Stăpânul muzicii, şi-al 
tuturor cântecelor. 

O, Ciaibaibos, o. Fratele meu! 

Şi deasupra lui Haiavatha, pinii trişti îşi mişcau coroanele verzi- 
întunecate, conurile împurpurate, suspinând odată cu el pentru a-l 
mângâia, amestecându-şi plângerea şi geamătul adânc cu jeluirea 
lui Haiavatha. 

Veni primăvara şi întreaga pădure l-a căutat zadarnic pe 
Ciaibaibos. Râuşorul Sibovişa suspina şi suspinau cu apa trestiile. 

Sus, pe crengile arborilor, pasărea albastră cânta, pasărea 
albastră Oveissa cânta: 

— Ciaibaibos! Ciaibaibos! A murit dulcele cântăreţ! 

De pe vigvam prigorul-gât-roşu, Opeci, cânta: 

— Ciaibaibos! Ciaibaibos! A murit dulcele cântăreţ! 

Şi noaptea, trecând prin păduri, rătăcea păpăluda, rătăcea şi 
plângea Vevoneissa: 

— Ciaibaibos! Ciaibaibos! A murit dulcele cântăreţ, cel mai 
iscusit dintre toţi cântăreții! 

Vracii Misi, vrăjitorii Vebini şi profeţii Yossakizi veniră să-l vadă 
pe Haiavatha, într-o tăcută procesiune, fiecare ducând un saculet 
din piele de castor, de linx ori de vidră. 

Când le auzi paşii apropiindu-se, Haiavatha îşi încetă plângerea. 

Nu intreba nimic, nu spuse nimic! 

Işi descoperi capul îndoliat, şi îşi şterse de pe obraji, tăcut si 
liniştit, culoarea doliului. 

li urmă, apoi, tăcut, până la Vigvamul Sacru. 

Acolo ei i-au dat să bea o doftorie fermecată, făcută din mentă 
verde, Nahma-Visk, şi cu rădăcini de Vabeno-Visk cel cu mii de foi. 

Incepura să bată toba, să-nvârtă huruitoarele, să cânte singuri, 
apoi în cor, cântece vrăjite: 


— Da, da, sunt eu! Eu însumi! Admira-mă! 
Vorbeşte Marele Vultur Cenusiu! 

Veniti, corbi-albi şi ascultați! 

Tunetul puternic e sprijinul meu! 

Și ajutoare îmi sunt Duhurile Nevăzute. 

Pot să le aud glasul chemând. 

Din cer şi de pretutindeni le aud! 

Cu-o suflare a mea pot să te fac mai tare! 

O, frate al meu, Haiavatha, eu pot să te vindec! 


— Hi-o-ha! răspundea corul. 
Vey-e-vey! răspundea corul vrăjit. 


— Toţi şerpii sunt prietenii mei! 

Ascultă, îmi mişc penele de uliu! 

Eu pot să-l ucid pe Meng-albul scufundar! 

Pot să tintesc în inimă, ucigător! 

Cu-o suflare-a mea pot să te fac mai tare! 

O, frate al meu, Haiavatha, eu pot să te vindec! 


— Hi-o-ha! răspundea corul. 
Vey-e-vey! răspundea corul vrăjit. 


Da, da! Eu însumi. Vizionarul 

Când vorbesc eu, vigvamul tremură, 

nevăzute mâini mişcă totul! 

Când merg eu cerul se-nclină 

şi bubuie deasupra capului meu. 

Cu-o suflare-a mea pot să te fac mai tare! 

O, frate al meu, Haiavatha, eu pot să te vindec! 
Ridică-te şi vorbeste-mi, o, frate al meu, Haiavatha! 

Toţi îşi trecura saculetele fermecate pe lângă capul lui Haiavatha 
şi dansară-n juru-i, în cercuri simbolice. 


Și, deodată, ca un om trezit din vise, 

el se ridică puternic şi dârz, 

vindecat de toată nebunia ce-l cuprinsese. 
Ca norii maturati de pe cer 

pierindu-i toată tristeţea; 

ca gheața măturată de pe ape, 

pierindu-i tristețea din inimă! 


Toţi îl pomeniră pe Ciaibaibos, îl pomeniră pe fratele lui 
Haiavatha, din mormântul de sub ape, din nisipul lacului Ghitci- 
Ghiumi şi chemarea lor fu aşa de puternică, încât el îi auzi de-acolo, 
de unde dormea somnul cel greu. 

Se sculă din nisip şi ascultă, auzi muzica şi cântecul, veni, cu 
supunere, la chemarea lor, până în pragul vigvamului, dar nu-l 
trecu, căci ei îl opriră. 

Printr-o spărtură a uşii îi întinseră o torta, apoi îl făcură Stăpânul 
Morţii, Stăpânul Tărâmului Duhurilor, zicându-i să aprindă focuri 
pentru toţi cei ce vor veni lângă el. Pentru taberele lor de noapte, 
cât va dura călătoria lor însingurată spre împărăţia lui Ponima, spre 
Tărâmul de Dincolo. 

Ciaibaibos se-ndepărtă de satul său natal, din lăcaşul celor 
cunoscuţi, trecând, tăcut, de-a lungul pădurii: umbra lui Ciaibaibos 
se risipi uşor-uşor, cum inelele fumului în cele patru vânturi. 


Pe unde trecea, crengile nu se miscau. 
Pe unde călca, iarba nu se culca. 
Sub paşii lui frunzele scuturate nu foşneau. 


Patru zile călători aşa scufundându-se pe drumul Morților, 
hrănindu-se cu fragii celor morţi, trecu şi râul melancolic, îl trecu 
pe-un trunchi plutitor, şi fu dus de Luntrea de Piatră pe lacul de 
argint până-n insulele celor Fericiti, până pe pământul Fantomelor 
şi Umbrelor. 

Inaintand cu greu, pe vremea călătoriei văzu tot felul de arătări 
ostenite, gâfâind sub poveri, încărcate de ghioage, de arcuri şi de 
săgeți, de blănuri, de oale cu merinde dăruite de prieteni pentru 

calatoria insingurata. 

— Ah! îşi spunea el, de ce ne-or încărca cei vii astfel? 

Mai degrabă ne-ar lăsa fără nimic, să postim, decât să ducem 
asemenea poveri în timpul călătoriilor noastre aşa de lungi! 

Haiavatha se-ndepărtă-ntr-un târziu, mergând când spre est, 
când spre vest, pentru a-i învăţa pe oameni foloasele buruienilor, 
pentru a le arăta leacul împotriva otrăvii şi bolilor. 

De-atunci au învăţat muritorii toată tainica artă a vindecării. 

PO-PUK-KIVIS - URAGANUL 
NEBUN 


Va voi povesti cum Po-Puk-Kivis, poreclit «Uraganul Nebun», a 
mâniat satul cu nebuniile lui; vă voi povesti despre faptele lui rele, 
apoi despre fuga lui din faţa lui Haiavatha, despre nenumăratele lui 
prefaceri şi despre sfârşitul aventurilor lui. 

Pe malurile Marei Ape a Mării, pe dunele din Nego-Vodju, 
aproape de strălucitorul Ghitci-Ghiumi, se afla coliba lui Po-Puk- 
Kivis. El era cel care, în vâltoarea lui, stârnise nisipurile, stransese 
dunele din Nego-Vodju, pe când jucase aşa de nebun, aşa de vesel 
la nunta lui Haiavatha, când printre cei adunaţi dansase Dansul 
Cerşetorului. 

Intr-una din zile, ieşi din casă în căutarea altor aventuri; veni 
degrabă în sat, găsi tot tineretul adunat la Yagu, unde asculta 
uluitoarele lui născociri năpădite de arătări fantastice. 

Acum tocmai istorisea despre Odjig-Făurarul Verii, care s-a 

catarat până-n cer, pentru a smulge timpul Verii, adică placuta şi 
eterna Vară. Le spunea cum Vidra, cea dintâi, a încercat s-o 
smulgă, apoi Castorul, Lynxul şi Bursucul încercară, la fel, urcând 
pe cel mai înalt munte, lovind cerul cu labutele si cu botul, fara 
putinţă să-l spargă. Le spunea cum nevăstuica, ridicându-se, sări 
spre cer. 

— Sări prima oară, zise Yagu, sări ea şi, iacătă, deasupra ei, 
cerul se-ndoi ca gheaţa pe fluviu când apele vin mari şi-o-ngroaşă 
pe dedesubt! Sări ea a doua oară şi, iacătă, deasupra cerut trosni 
ca gheaţa fluviului, când curentul vine şi mai mare! Sări ea şi-a 
treia oară şi, iacătă, cerul se sparse, risipit: Nevăstuica dispăru în 
cer, din săritura nemaivăzută! 

— Va păcăleşte! Ascultati-ma pe mine! strigă Po-Puk-Kivis, 
ajungând în pragul vigvamului. Sunt sătul de toate lăudăroşeniile 
astea! Sunt sătul de basmele lui Yagu şi de înţelepciunea lui 
Haiavatha! 

Priviţi mai bine câteva lucruri care-o să vă-nveselească mai mult 
decât lăudăroşeniile astea fără capăt. 

Şi-atunci, scoase cu mândrie tolba făcută din piele de lup, apoi 
desfăşură dinainte Jocul Cupei şi Pionilor, jocul Pogasen, din 
treisprezece piese, albe de-o parte şi roşii de altă parte; erau doi 
mari şerpi Kinebici, doi Ynainivegi, o mare măciucă Pokevogon şi un 
fragil peste Kigo, patru pioni rotunzi şi roşcaţi Ozavabici, trei 
bobocei de rata Şişbvegi. 

Toate erau de os zugrăvit, toate afară de pionii Ozavabici - care 
erau făcuţi din aramă: pe-o parte lustruiţi, pe alta innegriti. 

Po-Puk-Kivis le puse într-un vas de lemn, le amestecă bine-bine, 
le răsturnă pe pământ dinaintea lui şi spuse, fălos: 

— Toţi pionii stau spre noi cu partea roşie şi unul dintre marii 
Kinebici căzu pe faţa lustruită a unui Ozavabec, a unui Ozavabec de 
aramă, şi iată-i, socotim treizeci şi opt. 

Apoi amestecă iar vasul cu toate piesele, le răsturnă pe pământ 
şi spuse: 

— Albi cu totul se arată Kinebicii, albi şi Ynainivegii. Toţi ceilalţi 
pioni se-arată roşii: socotim - sunt cincizeci şi opt. 

Şi, astfel, îi învăţă acest joc de noroc, arătându-le combinaţiile 
lor şi valorile lor adevărate. 

Douăzeci de priviri curioase îl priveau, îl priveau fix şi 
înfierbântat. 

— Nenumărate sunt jocurile, zise bătrânul Yagu, nenumărate 

sunt jocurile de noroc si de iscusinta pe care le-am vazut prin lume, 
pe care le-am învăţat din multe parti, iar cel ce cutează să se 
măsoare cu Yagu trebuie să aibă degetele foarte iuți. 

Oricât te-ai crede de dibaci, află că eu te-ntrec, o, Po-Puk-Kivis; 
cât, despre jocul Cupei şi al Pionilor, aş putea să-ţi dau lecţii! 

Şi se-apucară de joc; toţi - tineri şi bătrâni - făcură prinsoare pe 
arme, pe-mbrăcăminte şi coliere, făcură prinsoare până la miezul 
nopţii, până-n zori, până ce Po-Puk-Kivis-Uraganul Nebun i-a 
despuiat de avere, de cele mai frumoase podoabe; au pierdut 
scurtele din blană de căprioară, hainele de hermină, centurile 
vampun, coafura de pene, armele de luptă, pipele şi tolbele de 
vânătoare. Au pierdut totul. 

Douăzeci de priviri îl fixau cu sălbăticie, îl fixau cu ochi de lup. 

Şi zise norocosul Po-Puk-Kivis: 

— In vigvamul meu sunt tare singur, ca şi-n alergările mele 
nebunesti, ca şi-n toate aventurile mele! 

Mi-ar trebui, foarte mult, un tovarăş de drum. Aş fi tare fericit să 
am un Mesinova pentru a-mi sluji şi a-mi duce pipa. Eh, bine! Pun în 
joc totul, tot câştigul, toate veşmintele grămădite-n faţa mea, toate 
colierele, toate penele. Da, aş renunţa dintr-o lovitură la totul. Aş 
da tot pentru acest tânăr. 

Şi-l arătă pe-un nepot al lui Yagu, un tânăr ca de şaisprezece ani. 
Poreclit «Chipul Visului». 

Ochii lui Yagu se aprinseră ca focul în pipă. 

— Ugh! răspunse el cu cruzime. 

— Ugh! răspunseră şi toţi ceilalţi. 

Se prinse iară-n joc bătrânul povestitor, la-ntrecere cu Po-Puk- 
Kivis, dar pierdu şi partida asta. 

— Am câştigat! zise Po-Puk-Kivis. 

Douăzeci de priviri îl fixau cu cruzime, îl fixau cu ochi de lup, în 
timp ce el se-ndepărta, părăsind vigvamul, urmat de nepotul lui 
Yagu, suplul adolescent, încărcat cp tot câştigul Uraganului Nebun: 
scurte din blani de căprioare, centuri de vampun, arme şi pipe! 

Răcorindu-se cu evantaiul de pene, Po-Puk-Kivis spuse: 

— Du-mi câştigul! Du-mi-l în vigvamul meu, acolo departe, 
departe, în părţile de est, pe dunele Nego-Vodju! 

Atatati de fumul pipelor si de joc, ochii lui Po-Puk-Kivis scânteiau, 
în timp ce se depărta în prospetimea dimineţii de vară. 

Păsările cântau cu veselie, apele clipoceau voioase, iar inima lui 
Po-Puk-Kivis cânta de plăcere ca păsările, bătea în ritmul râurilor 

cristaline. 

Cu evantaiul sau din pene de cocoş indian, cu penajul sau şi 
motul din fulgi de lebada, el trecu prin sat, aureolat de culoarea 
dimineţii, până ajunse la cel mai depărtat vigvam, locuinţa lui 
Haiavatha. 

Casa era tăcută şi pustie, nimeni nu-l întâmpină în prag, nimeni 
nu-i spuse bun-venit; în jur cântau păsările sărind, ciripind, bătând 
din aripi. In vreme ce, legat sus, pe vigvam, Kagahghi-Regele 
Ciorilor, cu ochi cruzi, zvârlea tipete, tipete speriate, bătând din 
aripi la vederea Uraganului Nebun. 

— Sunt plecaţi toţi! Casa e goală! E plecat şi Haiavatha, şi tânăra 
Minnehaha şi bătrâna Nokomis. Şi casa nu e păzită de nimeni. 

Văzu corbul, îl prinse, îl învârti-n jururi, apoi îl strangula pe 
Kagahghi şi-l lăsă spânzurat de-un stâlp al casei, spre batjocura lui 
Haiavatha. 

Intră apoi, tiptil, în casă, răsturnă totul într-un chip sălbatic, 
răsturnă şi sparse văsăria de lemn şi de pământ, hainele de castor, 
pieile de hermină, de vidră şi de linx - spre batjocura bătrânei 
Nokomis şi a surâzătoarei Minnehaha. 

Şi-apoi plecă fluierând şi cântând prin pădure. Fluiera vesel 
pentru veveritele care, spânzurate pe crengi, aruncau în el cu jir. 
Fluiera ştrengăreşte pentru păsările care îi răspundeau cu cântece 
la fel de vesele. Sui pe malul stâncos privind din vârful lui lacul 
Ghitei-Ghiumi. 

Vesel, pândea întoarcerea lui Haiavatha, întins pe spate şi 
privind cerul, pândea să râdă la întoarcerea lui Haiavatha acasă. 

URMARIREA LUI PO-PUK-KIVIS 
- URAGANUL NEBUN 


Cand se-ntoarse acasa Haiavatha, la auzul celor ce-i povestea 
tribul tulburat, fu cuprins de-o mânie fără margini. Tare l-au supărat 
rautatile şi necuviinta lui Po-Puk-Kivis-turbatul. 

Haiavatha izbucnea, pufnea, vuia ca un bondar bâzâitor: cu dinţii 
strânşi într-o furie cumplită, mormăia cuvinte fără şir. 

— Am să-l ucid pe-acest nemernic de Po-Puk-Kivis, pe-acest 
neînchipuit răufăcător. E lung şi lat pământul aspru şi greu drumul, 
dar mânia mea o să-l întâmpine fără doar şi poate, răzbunarea mea 
o să-l ajungă, cum i se cuvine, şi-n gaură de şarpe. 

Şi, străbătând pădurea pe cărările pe unde-o luase el, spre 
stâncile prăpăstioase de lângă lac, unde se oprise, într-o goană 
nebună, Haiavatha împreună cu toţi vânătorii o luară pe urmele lui 
Po-Puk-Kivis. Dar el - nicăieri. 

În iarba tăvălită şi în tufisurile răvăşite, găsiră numai locul unde 
el stătuse culcat în iarba care-i păstra urmele. 

Intors în preria Miskoday, pământurile-ndepărtate, Po-Puk-Kivis 
mai mişcă o dată mâna a dispreţ, a batjocură. 

Din vârful muntelui, Haiavatha îi strigă: N 

— Lung si lat este pământul, aspru şi greu drumul. Insă mânia 
mea o să te-ajungă si-o sa te-ntampine cum se cuvine! 

Sărind suplu ca o antilopă, Po-Puk-Kivis ajunse la un râu limpede 
şi liniştit, ce se revarsase peste maluri. Castorii inaltasera un dig şi-l 
opriseră, iar râul alcătuise un eleşteu, un eleşteu de apă stătătoare, 
în care se legănau nuferi şi se mlădiau trestii foşnitoare. 

Po-Puk-Kivis se opri pe dig. 

Din adânc ieşi un castor care, privindu-l cu ochi spăimântaţi, 
parcă-l întreba ce vrea. 

Dar străinul stătea pe dig, iar apa strălucitoare, argintată, îi 
scălda gleznele. Cu un surâs îi zise: 

— Emik, prietene castor, ce apă proaspătă şi plăcută! Lasă-mă 
să mă scald şi eu în ea! Lasă-mă să hodinesc în casta ta! Fă-mă şi 
pe mine castor! 

Cu destulă bănuială, castorul spuse: 

— Mai întâi să-i întreb şi pe fraţii mei, castorii ceilalţi. 

Se cufundă apoi ca o piatră sub foile şi crengile ce se afundau 
întunecate şi putrede. 

Şi, iată ieşind la suprafaţa apei, din adâncuri, castorii: întâi lin 
cap, apoi încă unul şi încă unul. Până când eleşteul păru acoperit de 
castori negri, lucitori. 

Po-Puk-Kivis le vorbi astfel: 

— Ce plăcută şi ce liniştită locuinţă aveţi, prieteni! Plăcută chiar 
şi-n vreme de primejdie! N-ati putea, oare, cu iscusinta voastră, 
prin ştiinţa şi mintea voastră, să faceţi şi din mine un castor? 

— Ba da, răspunse Emik-Regele Castorilor! Dă-ţi drumul printre 
noi în apa liniştită! 

Haina i se făcu neagră, mocasinii şi ciorapii se înnegriră; ciucurii 
şi coada lui de vulpe i se schimb ară-ntr-o coadă neagră, atârnând 
prin apă după el: se făcuse castor. 

— Fă-mă mai mare, zise Po-Puk-Kivis, mai mare, şi încă mai 
mare! Mai mare decât toţi castorii! 

— Când ai să intri-n locuinţa noastră de sub apă, în vigvamul 
nostru, te vom face de zece ori mai mare decât ceilalţi castori! 

Atunci Po-Puk-Kivis se cufundă-n apa tăcută; pe fundul apei văzu 

merinde strânse-n gramezi, pentru iarnă si pentru vremuri de 
foamete. Intră, apoi, pe sub o boltă-n locuinţa castorilor. Acolo 
castorii-l făcură mare, de zece ori mai mare decât ei. 

— Vei fi căpetenia noastră! îi spuseră ei. Vei fi şef şi rege al 
castorilor! 

Dar n-apucară să sfârşească bine cuvintele, că-i şi cutremură un 
strigăt de alarmă, scos de străjile castorilor ce rămăseseră sus, 
printre nuferi şi irişi: 

— Vine Haiavatha! Vine Haiavatha cu vânătorii lui! 

Atunci ei auziră o chemare prelungă deasupra apei, strigăte şi 
topaituri, apoi, simțind apa zbătându-se, prăbuşindu-se şi văzând 
că din toate părţile valurile se-ntind şi se-ndepărtează cu bulboane, 
îşi dădură seama că digul fusese spart. 

Vânătorii săriră pe acoperişul locuinţei lor, îl crăpară-n două şi, 
prin spărtură, pătrunse lumina. Castorii se năpustiră spre ieşire să 
se-ascundă-n apele cele mai adânci, pe albia râului. Dar puternicul 
Po-Puk-Kivis, umflat de ambiţii, umflat ca o băşică, nu mai izbuti să 
treacă prin uşă. 

Haiavatha privea prin acoperiş. Apoi strigă: 

— O, Po-Puk-Kivis, zadarnice fusera toate şiretlicurile şi 
prefăcătoriile tale. Te recunosc foarte bine, Po-Puk-Kivis! _ 

Vânătorii îl căsăpiră cu ghioagele, îl loviră de moarte. Il bătură 
cum se bate porumbul, îi sfărâmară teasta-n bucăţi. 

Apoi, pe-o targa de nuiele, şase vânători voinici şi ageri îl 
aduseră-n vigvam. li aduseră trupul de castor ucis, dar sufletul lui 
Po-Puk-Kivis, care era-nchis în castor, se zbătea şi se gândea cum 
să iasă să trăiască din nou în Po-Puk-Kivis. 

Şi se zbătea şi se lupta să scape şi să-şi reia chipul omenesc, se- 
ndoia-ntr-o parte, se-ndoia-n alta, ca perdelele vigvamului prinse-n 
curele de căprioară când bate Viscolul, în sfârşit scăpă, recapătă. 
Chipul lui Po-Puk-Kivis cel viclean şi se pierdu-n pădure. 

Atent însă, Haiavatha îi văzu chipul ce se pierdea, îl văzu pe Po- 
Puk-Kivis alunecând printre umbrele moi şi albastre ale pinilor şi 
prin luminişuri de pădure. 

Asemenea vântului, vicleanul sărea, fâlfâia şi îndoia crengile-n 
calea lui dar, cum vine ploaia după vânt, se ţineau pe urmele-i paşii 
lui Haiavatha. 

Departe, departe, Po-Puk-Kivis ajunse la un lac presărat cu 
nenumărate insulițe. Printre flori albe de nufar, pe apa limpede, 
pluteau gâştele sălbatice Pişne-Kiu. Inotand prin trestii, ocolind 

insulitele ierboase, ba isi scufundau ciocul negru in apa, ba se dau 
de-a scufundele-n apa lacului, ba se-ntunecau în umbră, ba 
straluceau in lumina soarelui. 

— Pişne-Kiu! strigă Po-Puk-Kivis, dragele mele surori, zise el, 
faceti-ma si pe mine o gâscă-naripată cu gâtul acoperit de pene 
lucitoare! Faceţi-mă o gâscă mare, mai mare, de zece ori mai mare 
decât voi. 

Indata ele-l preschimbară-n gâscă sălbatecă, cu aripi întunecate, 
cu-o guşă rotundă, cu cioc lat, parcă facut din două vâsle. ŞI-I 
făcură mai mare decât ele, de zece ori mai mare decât ele în 
vremea asta: vuind dinspre pădure, ajunse la mal şi Haiavatha. 

Gastele se-nâlţară-n zbor, gâgâind necontenit, apoi, rotindu-se şi 
bătând din aripi, se-ndepărtară de lacul presărat cu insulițe, 
năpădit de nuferi albi şi irişi galbeni. In zbor îi spuseră lui Po-Puk- 
Kivis? 

— Nu cumva să-ţi apleci privirile-n timpul zborului! Baga de 
seamă să nu priveşti pământul, căci te va paşte o necruțătoare 
primejdie! 

Şi vâsliră spre miazănoapte, mereu spre miazănoapte, trecând 
de ceturi şi lumini. Mâncară prin mlaştini şi dormiră prin trestii şi 
stufăriş. 

Şi, dup-o vreme, când vântul de miazăzi le mâna mai prielnic, 
ajunseră deasupra unui vigvam, unde oamenii le priveau mirati. 
Oamenii văzură aripile mari ale lui Po-Puk-Kivis, bătând aerul cu 
putere. 

Po-Puk-Kivis auzi strigătele de mirare şi desluşi glasul lui 
Haiavatha şi pe-al lui Yagu. 

Uitând de sfaturile gâştelor el îşi îndoi gâtul şi privi-n jos. Atât îi 
fu: vântul care-l mâna din urmă se-nfoie-nvârtejindu-se-n largile lui 
evantaie de pene şi-l răsturnă-n rotogoale spre pământ. 

In zadar încercă el să-şi revină! Rotindu-se, rotindu-se tot mai în 
jos, el văzu vigvamul, iar sus cârdul gâştelor în zbor: satul 
apropiindu-se şi cardul depărtându-se. Glasurile devenira mai 
apropiate şi tot la fel râsetele şi tipetele. El nu mai văzu cârdul 
deasupra, ci numai pământul dedesubt. 

Şi, tot prăbuşindu-se, gâsca sălbatică se rostogolea prin 
văzduhul got, cu zgomot surd, lugubru şi cu aripile zdrobite. 

Dar sufletul lui, umbra lui încă supravietuia în Po-Puk-Kivis şi 
astfel reluă chip şi trăsături de Yenadiz şi iarăşi se năpusti înainte 
urmărit de Haiavatha, care striga: 

— Larg e pamantul, lung si greu e drumul, dar mania mea te va 
ajunge, razbunarea mea te va-ntampina cum ti se cuvine. 

Haiavatha se apropie asa de mult, încât îl atinse cu mâna, cu 
mâna dreaptă - voind să-l prindă. Dar, Uraganul Nebun se răsuci şi 
rotindu-se-n cercuri, se pierdu-n văzduh, într-o rafală, răscolind 
după el frunzele şi nisipul; printre vârtejurile de frunze şi nisip se 
repezi spre un stejar trăsnit şi, schimbându-se-ntr-un şarpe se duse 
printre rădăcini în jos. 

Haiavatha lovi cu mâna dreaptă stejarul trăsnit, dar Uraganul 
Nebun se şi schimbase la chip şi fugea, răscolind depărtările spre 
asfintit, spre asfintit, la malurile lacului Ghitci-Ghiumi, la ţărmul 
prăpăstios. 

Dar Străbunul Munţilor, el, Stăpânul Munţilor, deschise uriaşele 
porţi din stânci, deschise nesfârşitele abisuri, ascunzându-l acolo pe 
Po-Puk-Kivis. 

Şi, când ajunse şi Haiavatha, găsi porţile închise. Bătu cu 
manusile Mingikevon-cele fermecate, bătu-n stâncile de gresie, 
strigând cu glas de tunet: 

— Deschide! Sunt Haiavatha! 

Dar Străbunul Munţilor asculta în tăcere de dincolo de stâncile de 
gresie, din fundul abisurilor prăpăstioase, şi nu deschidea şi nici nu 
răspundea. 

Haiavatha ridică mâinile spre cer, imploră furtuna, imploră pe 
Veivessimo-Lumina şi pe Ennimiki-Detunătorul. 

Din adâncurile Munţilor Furtunosi, tălăzuind Marea Apa a Mării, 
veniră, de-ndată, aducând noaptea şi întunericul. Po-Puk-Kivis auzi 
bubuiturile, zări ochii înroşiţi ai luminii şi, înspăimântat, tremura si 
se pitea pe unde mai putea găsi. 

Atunci, Veivessimo-Lumina lovi-n porţile peşterilor, lovi-n colții 
stâncilor de gresie, în timp ce Ennimiki-Detunătorul mugea şi- 
ntreba-n fundul pesterilor: 

— Unde este Po-Puk-Kivis? 

Stâncile se prăbuşiră şi, sub ele, printre ruine se ivi, zăcând 
mort, Po-Puk-Kivis; fusese, în sfârşit, ucis sub chipul său omenesc. 

Atunci, Haiavatha luă fantoma lui, umbra lui şi-i zise: 

— O, Po-Puk-Kivis, în chip de om nu vei mai căuta aventuri, nu 
vei mai face niciodată frunzele şi nisipul să se spulbere în vârtejuri! 
Dar îţi vei lua zborul în sus, în sus, prin înaltele văzduhuri te vei 
roti, neostenit, în cercuri largi. 

Fii vulturul! Fii Kiniu, Kiniu-Marele Vultur al războiului, şef al 
tuturor cârdurilor de înaripate, şeful Păsărilor lui Haiavatha! 

Prin triburi, încă şi astăzi se mai pomeneşte numele lui Po-Puk- 
Kivis. 

Numele lui mai rătăceşte încă pe buzele cântăreților şi 
povestitorilor. larna, când fulgii de zăpadă sunt viscoliti în vârtejuri 
împrejurul vigvamului, când vântul fluieră şi cântă pe deasupra 
satelor în nestăpânite uragane, se zice încă: 

— A venit iar Po-Puk-Kivis, Uraganul Nebun! 

MOARTEA LUI KVASIND 


Numele si faima lui Kvasind se-ntinsesera pana departe printre 
triburi. Nimeni nu cuteza sa se măsoare cu el, nimeni nu putea să-l 
învingă în vreo luptă. Dar neamul oamenilor mici, de pigmei, 
sălbatecii Puk-Vedjisi au făcut împotriva lui un adevărat complot. 

— Dacă acest îngrozitor Kvasind, spuneau între ei, dacă acest 
faimos ins va folosi mereu puterea strivind tot ce-ntâlneşte-n cale, 
ce-or s-ajungă Puk-Vedjisii, ce va gândi el despre ei? Vom fi ucişi şi 
striviţi sub paşii lui ca nişte viermi! Ne va tari şi ne va arunca-n ape, 
ne va servi ca merinde răilor Ni-Be-nau-beg, spiritele apei! 

Aşa iscodeau mintoşii pigmei împotriva Omului Puternic, aşa 
începură să pregătească moartea lui Kvasind: da, voiau să dispară 
de pe lume îndrăzneţul Kvasind, cel totdeauna învingător, pe care-l 
credeau crud, periculos şi mândru! 

Dar miraculoasa putere a lui Kvasind sta numai în pletele lui, şi 
tot în plete îi stătea şi slăbiciunea: numai lovit într-un anume loc, 

putea să fie învins; în nici un alt loc nu era vulnerabil; ba singurele 
arme cu care putea sa fie ranit si ucis era conul brun de brad, ori 
conul albastru de pin. Aceasta era taina mortii lui Kvasind, pe care 
nici un murilor n-o stia, dar pe care pigmeii - salbatecii Puk-Vedjisi 
o cunoşteau. 

Şi astfel, cunoscând singurul mijloc de a-l ucide, adunară conuri 
brune şi conuri albastre în pădurile care mărginesc apele 
Taquamenaului; le aduseră aproape de maluri şi le ingramadira pe 
stâncile roşii, care străjuie apele şi, tot acolo s-aşeză la pândă 
neamul de pigmei, doar-doar s-o ivi şi Kvasind. 

El se ivi într-o tăcută şi fierbinte după-amiază de vară; apele 
curgeau liniştite şi umbrele adormite stăteau nemişcate; gâze de 
tot soiul scânteiau în lumina soarelui, alunecau pe oglinzile apelor, 
umpleau aerul de zumzet, de vuiet, ca un zvon de luptă venit din 
depărtări. 

Nepăsător, sub cerul înăbuşitor, copleşit de liniştea atotstăpână; 
Kvasind cobora pe râu în barca lui de mesteacăn; el urma domol 
cursul înşelătorului Taquamenau... 

Din ramurile ce atârnau deasupra cobora adormitor Duhul 
Somnului Nepahvin, înconjurat de roiurile nevăzutelor sale slugi. Ca 
libelula metalică se rotea pe deasupra capului îngreuiat al lui 
Kvasind. 

La urechile Omului Puternic ajungeau nişte murmure asemeni 
undelor ce bat în maluri, apelor unor cascade-ndepărtate, vântului 
printre pini. Ca o furtună abătută asupra lui, el simţi căzându-i pe 
frunte loviturile micilor măciuci, aruncate de roiurile adormitoare 
ale lui Nepahvin-duhul Somnului: de prima dată un suspin uşor îl 
cuprinse pe Kvasind; a doua oară vâsla îi rămase nemişcată; la a 
treia lovitură, priveliştile dinaintea lui parcă se rostogoleau în 
umbră: Kvasind căzuse într-un somn adânc, adânc! Culcat în luntre 
ca un orb, cobora fără oprire pe apele Taquamenau. 

Pigmeii Puk-Vedjisi, stând ha pândă, strigau din când în cand: 

— Moarte lui Kvasind! Moarte lui Kvasind! 

Deodată, începură s-arunce cu conuri albastre şi brune în umerii 
lui muschiulosi, în pletele lui vulnerabile. 

Şi Kvasind se-ntoarse pe-o parte, fornăi şi apoi se prăvăli în 
apele leneşe, cu capul în jos ca o vidră ce-ar înota; goală, luntrea 
de mesteacăn, părăsită, îşi vedea de cursul ei, depărtându-se 
răsturnată. 

Aşa a dispărut pentru totdeauna Kvasind-Omul Puternic. 

Dar amintirea lui rămâne vie printre triburi şi, când vântul iernii 
se deşiră prin păduri, când crengile bătute de viscol se zbuciumă şi 
trosnesc, se frâng şi gem, se zice: 

— Kvasind! Este Kvasind! Isi strânge lemne din pădure pentru 
foc! 

STAFIILE 


Vulturul, care-şi ia zborul în desert si se aruncă după pradă, nu s- 
abate niciodată asupra bizonului mort sau rănit până când un al 
doilea vultur, la pândă-n locul cuvenit, nu-l urmează de-ndată cel 
vede azvârlindu-se-n spaţii, în timp ce-al treilea în urma acestuia 
vine din adâncurile nevăzute ale văzduhului; mai întâi un punct, 
apoi o pată, apoi un vultur, apoi alte puncte devin alţi vulturi, care 
întunecă tot văzduhul cu aripile lor larg întinse. 

La fel se-ntâmplă şi cu relele: nu s-abat nici ele asupra omului 
niciodată singure; ci, supraveghindu-se unele pe altele, când 
coboară cea dintâi, urmează şi celelalte, vin în stoluri ca fulgii de 
omat şi incoltesc victima îndurerată şi lovită de moarte: la-nceput 
doar umbre moi, apoi tristeţe, şi apoi sfârşesc umplând văzduhul 
de-o adâncă mâhnire. 

Aşa, Piboan-larna cea puternică ducându-şi gheturile peste 
meleagurile de la miazănoapte, peste lacuri şi râuri, schimbase 

apele-n piatră; îşi scuturase fulgii de zăpadă din plete si-acoperise- 
ntinderile-n alb, întinderi albe de parcă ar fi fost netezite de mâna 
Creatorului. 

Străbătând pădurile gemând, vânătorul degera în mocasinii 
inghetati; femeile trudeau în sat, măcinând porumb şi preparând 
pieile de căprioară; cei tineri se dau pe gheaţă, în mocasini 
fermecati. 

Apa-Care-Rade, dupa asfintitul Soarelui, într-o seară vânătă, 
aştepta-n vigvam întoarcerea lui Haiavatha de la vânătoare. 

Flacăra căminului lucea pe chipuri, jucând ca ochii bătrânei 
Nokomis în bătaia lunii, şi ca ochii Apei-Care-Râde în lumina 
scânteietoare a soarelui, Umbrele li se-ntindeau în spate şi jucau 
prin colţurile vigvamului, în vreme ce fumul se-arcuia în sus. 

Atunci a fost tras uşor drugul de la intrare, pe dinafară; o clipă 
focul lumină mai tare, arcul fumului tremura, în vreme ce două 
femei intrară în tăcere, trecând, nepoftite, pragul. Fără binete, fără 
vreun semn de prietenie, se aşezară-n colţul cel mai depărtat, 
şezură-n umbră. 

După haine şi înfăţişare, păreau a fi străine; erau palide când se 
aşezară, triste şi tăcute când se ascunseră-n umbră. 

Să fie vântul de pe-acoperiş, ce murmură până-n vigvam? 

Sa fie cucuveaua Ku-ku-Kuhu, care se vaita-n pădurea de pe- 
aproape! 

Dar, în mijlociii tăcerii, se auzi un glas: 

— Acestea sunt cadavre îmbrăcate că cei Vii, sunt spectre ce 
veniră din împărăţia lui Ponima, de pe Tărâmul de Dincolo! 

Haiavatha se întorcea acasă de la vânătoare, cu umerii acoperiţi 
de zăpadă şi cu o căprioară la spinare - aruncând-o apoi la 
picioarele Apei-Care-Râde. 

Şi Minnehaha l-a găsit mai frumos, mai nobil ca de obicei, 
rasfatandu-se ca niciodata-n fata lui. 

Haiavatha văzu, deodată, pe acele străine aşezate in umbră si 
se-ntrebă: 

— Cine să fie? Ce străini să fi primit în casă Minnehaha?! 

Dar nu le-a întrebat nimic, ci doar le-a spus câteva vorbe de bun- 
venit, în casa lui, la masa sa, lângă căminul său. 

Când cina fu gata, iar căprioara tăiată, cele două necunoscute 
ieşiră din umbră, văzură bucăţile de carne delicată, se aşezară 
lângă Apa-Care-Râde, nevasta lui Haiavatha; fără să ceară, după 
cum şi fără să mulţumească, ele devorară cât mai iute partea lor, 

apoi fugiră iarăşi în umbra din colţul vigvamului. 

Haiavatha nu spuse un cuvânt, Nokomis nu făcu nici o mişcare, 
Apa-Care-Râde nu schiţă nici un gest; nici o schimbare nu-nflori pe 
chipurile lor; numai Minnehaha şoptea, ca pentru sine: 

— Le este foame! Să le lăsăm să mănânce: le este foame! 

Încă o zi se lumină şi apoi se-ntunecă, încă o dală noaptea- 
ntunecată urmă luminii; străinele rămaseră tăcute în vigvam zile şi 
nopţi. Dar, noaptea, la lumina stelelor, ele plecau afară în pădure 
şi-aduceau conuri de pin şi lemne pentru foc, tot triste şi tăcute. 

Şi, cinci Haiavatha se-ntorcea de la vânătoare sau de la pescuit, 
când hrana de seară era gata şi portiile-ntinse pe masă, cele două 
necunoscute - străinele - veneau alunecând la cină, se aşezau 
lângă Apa-Care-Râde şi, apoi, fără nici un cuvânt, plecau din nou la 
locul lor din umbră. 

Şi niciodată Haiavatha n-avu vreun cuvânt sau vreo privire de 
reproş, niciodată bătrâna Nokomis n-avu un gest de nelinişte, 
niciodată Apa-Care-Râde nu le-arătă vreun resentiment, căci 
virtutea ospitalităţii, dreptul gazdei si străinului nu trebuie 
imputinat prin vreo privire, nu trebuie să fie distrus prin vreun 
cuvânt. 

Într-o noapte, la miezul nopţii, în vigvamul care abia lumina-n 
bătaia stinsă a căminului, Haiavatha, atent ca totdeauna, auzi un 
suspin, repetat de câteva ori, apoi un hohot înăbuşit. 

Haiavatha sări din pat, din învelişul de bizon şi văzu cele două 
umbre care plângeau în tăcerea de la miezul nopţii. 

Şi el le zise: 

— O, oaspeţi dragi, de ce sunt inimile voastre-ndurerate aşa de 
tare-ncât să plangeti, în hohote, la miezul nopţii? Cumva bătrâna 
Nokomis si Minnehaha, nevastă-mea, v-au lipsit de cerinţele 
ospitalităţii? 

Dar umbrele-ncetând să plângă şi să suspine, răspunseră cu 
glasul dulce: 

— Noi suntem spectrele celor dispăruţi, sufletele celor ce-au trăit 
cândva cu voi. Noi am venit din tărâmul lui Ciaibaibos să te- 
ncercăm şi am venit să te avertizăm! 

Tipetele de durere şi de plâns ne-ajung în Insulele Celor Fericiti; 
această plângere de mâhnire a viilor, care cheamă prietenii 
dispăruţi, ne-ntristează de-o durere fără nici un folos. 

Şi totuşi, am venit să te-ncercăm: dar nimeni nu ne mai 
cunoaşte, şi nimeni nu ne doreşte; noi n-am fost decât păreri 

pentru tine, noi vedem că cei duşi nu-şi au locul printre cei vii. 

Gandeste-te la asta, Haiavatha! Spunele-o tuturor triburilor 
pentru ca, în viitor, cei dispăruţi să nu se mai întristeze atât de mult 
de plânsul lor, în Insulele Celor Fericiţi. Cei vii să nu mai depună 
peste morminte podoabe aşa de grele, de coliere, tot felul de vase 
împodobite, pentru că pe cei dispăruţi îi împiedică în mers. Să le 
dăruie numai merinde de drum. 

Căci mersul lor pe tărâmul Stafiilor şi Umbrelor durează patru 
zile şi trebuie aprinse focuri pentru nopţile lor însingurate; deci, 
după înmormântare, aprindeţi focuri pe morminte la căderea nopţii, 
de patru ori la rând, pentru ca, în timpul călătoriei, sufletele să aibă 
lumină vie, să nu se prăbuşească în întuneric. 

Adio, nobile Haiavatha! Noi te-am pus la încercare, noi ţi-am 
întărâtat răbdarea prin comportarea noastră obraznică, dar tu ai 
fost nobil şi demn. Nu da-ndărăt în grele încercări, nu slăbi în cele 
mai grele lupte! 

Când stafiile tăcură, deodată căzu un întuneric greu ce cotropi 
vigvamul liniştit. 

Haiavatha auzi foşnet uşor ca târâtul unor veşminte pe pământ, 
şi ghici că o mână nevăzută trage drugul de la uşă; simţi adierea 
aerului nopţii şi văzu o clipă stelele nopţii lucind; dar nu mai văzu 
stafiile, nu mai văzu sufletele rătăcitoare venite din împărăţia lui 
Ponima, de pe Tărâmul de Dincolo. 

MAREA FOAMETE 


După multe şi grele încercări prin care a trecut Haiavatha, dupa 
moartea lui Kvasind cel puternic şi întâlnirea cu fantomele celor 
morţi, veni vremea să mai fie încercat de una. 

Veni o iarnă grea şi lungă, mereu mai aspră, mai aspră, ce 
ingheta bocnă apa lacului şi a râurilor. 

Cruda şi friguroasa iarnă, mereu mai aspră şi mai aspră, întinse 
pe tot meleagul o mantie albă, acoperi cu omăt pădurea şi satul. 

Vânătorul abia îşi croia drum să iasă din vigvamul troienit; el 
cutreiera zadarnic pădurea, cu mănuşile şi mocasinii îmblăniţi, în 
căutarea păsărilor şi jivinelor, căci nu găsea nimic, nu vedea nici 
urmă de căprior sau de iepure, nu desluşea nici un semn pe 
zăpadă;  după-ndelungi  rătăciri, vânătorul cădea-n pădurea 
spăimântătoare şi scânteietoare şi, nemaiizbutind să se scoale, 
murea acolo de ger şi de foame. 

O, foametea şi frigurile! Nenorocirile foametei şi zvârcolirile 
frigurilor! Gemetele copiilor şi îngrijorarea femeilor! 

Tot pământul era înfometat şi-n suferinţă. Era înfometat 
văzduhul din jurul vigvamului, înfometat cerul de deasupra lor şi, 
sus de tot, stelele înfometate priveau fix cu ochi de lup! 

Aşa posomorâte şi tăcute cum erau, stafiile celor duşi, unde se 
dusese şi Ciaibaibos, veniră iarăşi în vigvamul lui Haiavatha; fără să 
mai aştepte a fi poftite, intrară şi veniră la Minnehaha. Prima zise: 

— Priveşte-mă bine! Eu sunt foamea Biukadevin! Cealaltă spuse: 

— Priveşte-mă bine! Eu sunt febra Akosivin! 

Fermecătoarea Minnehaha, zăcând în pat, tremura sub privirile 
lor, se tulbura la cuvintele lor. 

Ea îşi ascunse obrazul fără să le răspundă şi tremura-n tăcere 
când arzând în foc, când îngheţată cu totul. 

Prin pădurea pustie, Haiavatha se năpustise tare departe, nebun 
de durere, în inimă cu-o tristeţe de moarte, cu chipul încremenit ca 
piatra; sudoarea marelui necaz îi îmbrobonea fruntea, îngheţa şi nu 
cădea. Imbracat în blănuri, încălţat în mocasinii îmblăniţi, înarmat 
de vânătoare cu puternicul său arc de frasin, cu tolba plină de 
săgeți şi cu mănuşile Mingikevon, aluneca înainte, înainte prin 
pustia nesfârşitei păduri. 

— O, Ghitci-Manitu cel Puternic! strigă el, cu ochii spre cer. O, 
Părinte! In clipa asta de amară tristeţe, dă merinde copiilor tai, fa 
să Supravietuim, căci altfel ne paşte pieirea de cumplita foamete! 
Dăruie Viaţă Minnehahei, Minnehahei cea bântuită de moarte. 

Strigătul acesta deznădăjduit străbătea pădurea care multiplica 
ecoul şi i-l împrăştia-n pustia nesfârşită a omătului. 

Dar nu auzea nici un alt răspuns, în afară de ecoul răsfrânt de 
arbori, ecoul unui nume, un singur nume: 

— Minnehaha! Minnehaha! 

Toată ziua Haiavatha a cutreierat prin pădurea spăimântătoare, 
prin umbrele tufişurilor despuiate de frunze. Pe-aici colindase şi-ntr- 
o vară, în zilele calde ale unei veri neuitate, când o adusese pe 
Minnehaha din pământul Dacotilor: păsările ciripeau în frunziş, 
pârâiaşele şopoteau şi scânteiau, aerul era-mbălsămat de dulci 
parfumuri, şi fermecătoarea Minnehaha spusese-atunci, cu acel 
glas hotărât: 

— Te voi urma, o, Soţul meu! 

Dar acum ea, cea Multiubită, stă-ntinsă, stă-ntinsă Minnehaha şi 
trage să moară sub ochii bătrânei Nokomis şi vegheată de-ntristati 
oameni, alături de Foame, aproape de Febră. Deodată, ea zice: 

— Ascultaţi! Aud zgomote, aud zgomote si mugete! Ascultati! 

Sunt caderile cascadei Minnehaha - Apa-Care-Rade; ea ma cheama 
din departari, ma cheama la ea. 

— Nu, copila mea, răspunse bătrâna Nokomis, este vântul nopţii 
prin pădure! 

Minnehaha zise iarăşi, tresărind: 

— Priveşte! Îl văd pe tata. Stă-n picioare singur-singur în pragul 
vigvamului din meleagul Dacotilor. Ma cheama-n vigvamul sau! 

— Nu, copila mea, răspunse bătrâna Nokomis, este fumul care se 
leagănă şi stârneşte păreri! 

— Ah! zise ea, ochii lui Poguk mă fixează din umbră. Simt 
degetele-i de gheaţă prinzându-le pe-ale mele din întuneric. 
Haiavatha! Haiavatha! 

Din depărtarea lui, din miezul pădurii catarate pe munţi, 
întristatul Haiavatha auzi acel strigăt disperat, auzi strigătul 
Minnehahei chemându-l prin întuneric. 

Pe sub crengile grele, încărcate de zăpadă, Haiavatha, cu mâinile 
goale şi cu inima zdrobită, plecă-n fugă spre-acasă, peste 
întinderea imaculată, pe care nu se desluşea nici o urmă. 

El o auzi pe Nokomis, gemând si jelind: 

— Vahonovin! Vahonovin! De ce nu mor eu în locul tău, de ce nu 
mor eu? Vahonovin! Vahonovin! 

Intră-n vigvam, o văzu pe bătrânica Nokomis clătinându-se-ncet, 
apoi izbucnind în hohote de plâns. 

Şi o văzu pe minunata Minnehaha moartă şi rece în faţa lui. 
Inima i se zdrobi-n piept, şi scoase un strigăt aşa de-ndurerat, încât 
codrul tresări cutremurându-se, şi înseşi stelele din adâncurile 
cerului se loviră unele de altele, tremurând de spaimă. 

Nemişcat si tăcut, Haiavatha rămase aşezat lângă patul 
Minnehahei, la picioarele Apei-Care-Rade: 


sprintene, ele nu vor mai fugi niciodată, 

să-l întâmpine; 

iuți, ele nu-l vor mai urma niciodată! 

Cu mâinile-amândouă şi-acoperi obrajii, 

şi şapte zile rămase astfel 

fără o vorbă, fără să se mişte, 

nepăsător de lumina zilei şi de-ntunericul nopții. 


Apoi o înveliră pe Minnehaha. 

Îmbrăcată in cele mai rare podoabe, 
în rochiile de hermină, 

îi săpară mormântul in pădure, 

în pădurea neagră şi adâncă, 

sub negri brazi cuprinşi de geamăt. 
Zăpada o-nveli cu altă hermină. 


Când veni noaptea, aprinseră un foc să lumineze sufletul celei 
moarte în timpul lungii călătorii spre Insulele Celor Fericiti. Şi patru 
nopţi arse focul pe mormântul ei. 

Haiavatha, din pragul vigvamului, veghea focul să nu se stingă. 


— O, Minnehaha, zicea Haiavatha, adio! 
Adio, Apă-Care-Râde! 

Inima mea este plină de tine, 

gândurile mele te vor însoţi pe drumul veşniciei. 
Nu mai veni să te trudeşti din nou, 

nu reveni să suferi inc-o dată 

pe-acest pământ 

unde Febra şi Foamea 

sfâşie inima şi seacă trupul! 

Când datoria mea va fi-mplinită, 

paşii mei îi vor urma pe-ai tăi 

spre Insulele Celor Fericiti, 
spre-mparatia lui Ponima, 

spre Tărâmul de Dincolo. 

PICIORUL OMULUI ALB 


Un bătrân trist si-nsingurat stătea-ntr-o locuinţă pe malul unui 
râu, un râu îngheţat; pletele lui păreau un viscol dezlantuit; focul 
său tocmai pâlpâia-n stingere şi, clantanindu-i dinţii de ger, omul 
tremura strâns în Vobyon, în pătura de piele albă cu însemne pe 
ea; n-auzea, de-afară, decât viscolul mugind prin păduri, nu vedea 
decât vârtejurile şuierătoare de zăpadă rostogolindu-se nepotolit. 

Cărbunii se acopereau de cenuşă, de cenuşă albă şi uşoară; focul 
se mistuia-ncet când un om tânăr, mergând domol, apăru în pragul 
vigvamului: obrajii lui erau inrositi de sângele tinereţii, iar ochii 
erau blânzi ca stelele primăvara; fruntea lui era încinsă cu frunze, 
încoronată cu ierburi înmiresmate; surâsul luminos al buzelor sale 
scăldă-ncăperea-n lumină, iar mănunchiul de flori din mâna lui o 
umplu de miros. 

— Ah. Fiule, strigă bătrânul. Ochii-mi sunt fericiţi că te văd! Stai 
alături de mine pe rogojină; stai aproape de jărăgaiul ce se stinge, 
să ne petrecem noaptea împreună. Să-mi povesteşti cele din urmă 
isprăvi ale tale în ţara de unde vii; eu o să-ţi povestesc vitejiile 
mele, despre nenumăratele mele fapte de fală! 

Moşneagul luă o Pipă-a Păcii, o umplu cu coajă de salcie, puse 
peste ea un cărbune încă nestins, o întinse oaspetelui, străinul care 

intrase, şi-ncepu să vorbească astfel: 

— Când suflu într-o parte a pământului, râurile stau în loc, apele 
se fac tari ca piatra! 

— Când suflu într-o parte a pământului, izbucneşte-n floare 
preria, iar apele pornesc înainte, cântând! 

— Când îmi scutur pletele cărunte, reluă bătrânul, încreţindu-şi 
sprâncenele, tot pământul s-acopere cu zăpadă; frunzele pe toate 
crengile se ofilesc, se usucă, mor şi cad; din eleşteie, din râuri şi din 
mlaştini se-nalţă gâsca salbateca şi bâtlanul, luându-şi zborul spre 
alte părţi; cum mă fac auzit, ele dispar! Pe unde calcă paşii mei 
rătăcitori, jivinele pădurii s-ascund în vizuini şi-n peşteri; focuri s- 
aprind în toate părţile: pământul seamănă c-un uriaş amnar 
scăpărător! 

— Când eu îmi scutur buclele fluturânde, zise tânărul surâzând, 
cad ploi calde şi binefăcătoare; ierburile re-nviate-şi îndreaptă 
capul, revine gâsca sălbatecă şi bâtlanul spre mlaştini şi eleşteie; 
ca săgețile fulgeră rândunicile spre cuib; pasărea albastră şi bot- 
grosul iarăşi încep să cânte. 

Pe unde trec paşii mei, se leagănă flori în toată preria, pădurile 
se umplu de muzică şi arborii de frunze. 

Şi-n vreme ce ei vorbeau, noaptea se duse! 

Soarele răsări din împărăţia lui Vebon, ca un războinic tatuat şi- 
mpodobit şi zise: 

— Priveşte-mă şi admiră-mă. Sunt Ghisis! 

Atunci, moşneagul înlemni mut. Aerul se făcu plăcut şi căldicel; 
pasărea albastră şi botgrosul începură să cânte, iar deasupra 
vigvamului, râul începu să murmure şi o mireasmă de iarbă 
proaspătă intră-n încăpere. 

Atunci Segvon - tânărul străin - văzu mai desluşit în lumina 
zorilor chipul îngheţat al moşneagului; era Piboan-larna! Din ochii 
lui curgeau lacrimile aşa cum la spargerea gheții izbucnesc mii de 
Suvoaie de apă, şi-n vreme ce soarele suia strălucitor, corpul 
moşneagului se strângea, descreştea, până ce se risipi-n aer şi 
dispăru-n pământ! 

Şi-atunci, pe piatra căminului, unde arsese focul cu pâlpâirea 
stinsă pe-ncetul, tânărul văzu răsărind înaintea lui cea dintâi floare 
a anului - Frumuseţea Primăverii: era floarea Mişkodid. 

Aşa reveni primăvara cu toate frumuseţile ei, cu toate păsările şi 
cu toate florile, cu toate ierburile şi cu toate frunzele ei, în acest 
tărâm de la miazănoapte după o iarnă ticăloasă cum nimeni n-a 

mai vazut niciodata! 

Indreptandu-se pe vânt, spre miazănoapte, zburând în cârduri 
mari ca nişte săgeți uriaşe trase împotriva cerului, veniră lebedele 
Manabizi cu grai aproape omenesc; trecură, legănându-se-n linii 
curbe, asemeni corzii unui arc întins, păsările albe Vo-Bi-Vava; pe 
urmă, zburând câte unul ori în cârduri, scufundând cu aripi ascuţite, 
Şu-Şu-Ga-bâtlanul albastru şi cocoseii Muşcodaza. 

Prin crânguri şi prerii, fluiera Oveissa-pasărea albastră; pe 
acoperişul vigvamului cânta Opeci-prigorul; şi-ntr-un pin gângurea 
porumbelul Omimi. 

Haiavatha, mereu îndurerat, auzi glasurile înviorătoare care-l 
chemau si ieşi din casa-ndoliată, se opri şi privi cerul, privi 
pământul şi apele. 

Acu' veni şi Yagu dinspre răsărit, din meleagurile-nargintate pe 
unde rătăcise-n goana lui nestăpânită, din pământurile lui Vebon 
cel strălucitor. 

Şi marele călător, marele născocitor de poveşti, care văzuse 
nenumărate miracole şi-ntâmplări minunate, aducea noi poveşti 
stranii. Oamenii-l ascultară povestind nemaipomenitele-i plăsmuiri 
şi, razand, îi raspunsera: 

— Ugh! Intr-adevar, a venit şi Yagu al nostru! Numai el poate 
vedea asemenea minunatii! 

El văzuse, după cum zicea, o apă mai întinsă ca Marea Apa a 
Mării, mai mare ca Ghitci-Ghiumi şi aşa de sărată, că nici n-o puteai 
bea! 

Războinicii îl ascultau, privind unii la alţii, femeile priveau şi ele 
unele la altele; surâseră apoi şi-i ziseră: 

— Kau! Nu se poate! Nu există aşa ceva! 

— Peste acea apă, adăugă el, a venit o uriaşă luntre, mai mare 
decât un crâng de pini, mai înaltă ca cel mai înalt arbore: şi această 
luntre cu aripi a venit în zbor! 

Moşnegii şi femeile se priviră şi iarăşi ziseră: 

— Kau! Nu credem aşa ceva! 

— Din meleagurile lor, au venit să-l salute Veivessimo-Lumina si 
Ennemiki-Detunătorul! 

Războinicii şi femeile îl luară-n râs de-a binelea pe bietul Yagu: 

— Kau! Ce basme ne tot spune el?! 

— In această uriaşă luntre înaripată, continuă el, au venit 
numeroşi luptători al căror chip era vopsit cu alb şi barba acoperită 
cu păr lung. 

Ca ciorile pe varfurile arborilor, ca stolurile de corbi pe negrii 
brazi, războinicii şi femeile izbucniră-n râs şi strigară către el, 
batjocoritor. 

Dar Haiavatha, gânditor şi liniştit, privi spre ei şi le zise: 

— Tot ceea ce v-a spus Yagu este-adevărat! Am avut si eu o 
asemenea viziune! Da, am văzut venirea tribului cu faţa pală a 
poporului cu barbă mare, în corăbiile lor de lemn, în marile corăbii 
înaripate. Veneau dinspre părţile dimineţii, dinspre pământul 
strălucitor al lui Yebon! (Ghitci-Manitu cel Puternic, el ni l-a trimis 
aici, ca purtător al cuvântului său.) 

Pretutindeni înaintea acestor oameni, albina care face mierea, 
albina Ahmo roieşte; unde calcă ei răsare o floare necunoscută de 
noi, răsare-n pâlcuri Mişkodid-Floarea Omului Alb! Să fie deci 
bineveniti între noi, bineveniti fie Străinii aceia! Salutati-i ca 
prieteni şi, când vor veni la voi, intindeti-le mâna dreaptă cu 
prietenie sincera, din inimă. lată acum ce mi-a mai zis Ghitci-Manitu 
cel Puternic: 

«Eu văd toate tainele viitorului, ale îndepărtatelor zile. Spre 
Asfinţit apar neamuri numeroase şi necunoscute. Tot pământul 
nostru era locuit de oameni luptători, muncind fără hodină. Vorbind 
mai multe limbi, dar simțind, totodată, că o singură inimă le bate-n 
piept. In pădurile noastre sunau securile lor, aşezările lor fumegau 
în toate văile noastre, în vreme ce marile lor luntrii alunecau cu 
vuiet pe lacurile şi fluviile noastre. 

Dar acestei viziuni îi urmă alta mai întunecată, mai 
înspăimântătoare, ea trecea pe dinaintea mea, vagă şi neguroasă. 

Războindu-se unele cu altele, eu văd triburile noastre măcelărite, 
uitând sfaturile mele. Şi văd rămăşiţele triburilor noastre risipite 
spre Asfinţit, sălbatice şi jalnice, vălătucite ca norii-n furtună, 
vârteji-te ca frunzele moarte, toamna!» 

DESPARTIREA DE HAIAVATHA 


Lângă strălucitorul Ghitci-Ghiumi, lângă Marea Apa a Mării, într-o 
frumoasă dimineaţă de vară, Haiavatha stătea atent în pragul 
vigvamului. 

Văzduhul era proaspăt, pământul renăscut şi vesel şi, dinaintea 
lui, în lumina soarelui, mergând spre est, prin pădurea vecină 
trecea Ahmo-în spumă de aur, trecea albina cea creatoare de 
miere, tremurând în lumină. 

Văzduhul strălucea deasupra lui Haiavatha, apoi i se-ntindea la 
picioare; nisetrul din adâncul apelor scânteia cu solzii în soare, de-a 
lungul malurilor se aşternea pădurea şi fiece arbore îşi regăsea, 
scufundată în apă, imaginea lui nemişcată. 

Şi tot aşa cum dispare ceața de peste ape, cum rouă dispare din 
prerie, toată durerea pieri de pe fruntea lui Haiavatha. 

Asemenea celui ce-şi vede zilele ce vor mai fi, Haiavatha sta 
drept, privind văzduhul, c-un surâs triumfător, cu-o privire 
inspirată, cu mâinile ridicate şi cu pumnii strânşi indreptati spre 
soare: printre degete se strecura şi-i cădea pe chip o lumină 
strălucitoare, iar pe umeri îi cădeau cercuri de lumină cum printre 

frunzele si crengile stejarului patrunde lumina patandu-i trunchiul. 

In depărtări nebuloase, trecând prin ceaţă, se ghicea pe apa 
ceva misterios părând când că zboară, când că pluteşte, 
apropiindu-se din ce în ce mai mult. 

Sa fie oare, Singhebis-scufundarul? Sa fie Şede-pelicanul? Sau 
bâtlanul Şu-Şu-Ga? Sau gâsca albă Vav-Be-Vava, care despică apa 
stropindu-şi lucitor aripile, prin pâcla străvezie-a dimineţii? 

Nu era nici gâscă, nici pescarus, nici pelican, nici bâtlan. Era o 
luntre cu ramele-n ritm egal, ba înălțându-se peste ape, ba 
coborând pe ape, spărgând-o-n şiraguri lungi de perle. 

Şi luntrea-i aducea pe-ndepartatii soli de pe tărâmul lui Vebon. 
Căpetenia lor în mantie neagră, Chipul Palid, venea cu-ndrumători 
si-nsotitori din împărăţia celei mai îndepărtate Dimineti. 

Nobilul Haiavatha, cu mâinile ridicate şi deschise în semn de bun 
venit, aştepta ca luntrea de mesteacăn să atingă pietrele din fundul 
apei, să se reazime de malul nisipos şi să apară Căpetenia în 
mantie neagră. Chipul Alb, urmat de-nsotitori. 

Şi-atunci, Haiavatha, cu bucurie şi cu glas puternic, astfel le 
vorbi: 

— Veniti de foarte departe ca să ne vedeţi pe noi, o, străini, şi 
soarele luminează sosirea voastră! 

Vigvamurile noastre vă aşteaptă, şi toate uşile vă sunt deschise: 
poftiti în ele, pentru că, odată cu inima va-ntindem mâna dreaptă! 

Niciodată pământul n-a-nflorit mai vesel, niciodată soarele n-a 
strălucit mai puternic ca astăzi, când veniţi voi de-atât de departe, 
să ne vedeţi pe noi! Niciodată lacul nostru n-a fost aşa. De liniştit 
ca astăzi, când luntrea voastră a navigat pe el! Tutunul nostru n-a 
avut niciodată un miros aşa de plăcut, foile porumbului nostru n-au 
fost niciodată aşa de frumoase ca-n această dimineaţă când veniţi 
voi de-atât de departe să ne vedeţi pe noi! 

Căpetenia-n mantie neagră răspunse, şovăind oarecum, în 
vorbirea lui, folosind cuvinte mai puţin potrivite lui: 

— Pacea fie cu tine, Haiavatha! 

Nobilul Haiavatha îi pofti pe străini în vigvamul său, îi pofti să 
şadă pe piei de bizon, pe blănuri de hermină, iar bunica Nokomis, 
mereu atentă cu ei, le aduse merinde şi apă în vase din coajă de tei 
şi din coajă de mesteacăn; apoi le aduse să fumeze, Pipa Păcii, o 
pipă frumos împodobită şi gata aprinsă. 

Toţi bătrânii aşezării, toţi războinicii tribului, toţi Yossakizii- 
profeţii, vrăjitorii Vebini şi vracii Misi veniră să ureze bun venit 

strainilor. 

— Vă spunem bine-ati venit, o, fraţilor, care-ati plecat de-atat de 
departe ca să ne vedeţi pe noi! 

Asezati în cerc, în jurul intrării, pentru a primi mesajul trimisilor 
din țărmurile lui Vebon, din meleagurile Vântului de Est, ei 
aşteptară, fumând Pipa Păcii, să iasă din vigvam Căpetenia în 
mantie neagră, Chipul Alb. El ieşi şi veni să-i salute, şovăind putin 
în vorbirea lui, folosind cuvinte mai puţin potrivite lui. 

— Iti spunem bine-ai venit, o, frate, căci ai plecat de departe ca 
să ne vezi pe noi! 

Atunci, Căpetenia în mantie neagră le vorbi despre scopul 
călătoriei lui. Le spuse că neamurile trebuie să trăiască în fratie şi-n 
pace, fără teama că vor mai fi batjocorite, subjugate, nimicite. 

Căpeteniile răspunseră astfel: 

— Ţi-am ascultat mesajul, am auzit vorba ta inspirată! Ne vom 
gândi la ceea ce ne-ai spus, aşa fel încât să ne fie de folos, o, frate, 
plecat de-atât de departe să ne vezi pe noi! 

Apoi se ridicară şi plecară, regăsindu-şi fiecare vigvamul său, 
pentru a spune femeilor şi copiilor cuvintele străinilor pe care 
Stăpânul Vieţii i-a trimis din strălucitorul pământ al lui Vebon. 

După-amiaza de vară se făcu grea de căldură şi de tăcere: 
pădurea toropită şoptea în preajma vigvamului sufocat; apa curgea 
somnolentă-n albie; neostenită, sărea Po-Puk-Kina, lăcusta, prin 
lanurile de porumb, iar oaspeţii lui Haiavatha, obosiţi de-atâta 
căldură apăsătoare, încă dormeau. 

Peste priveliştea încinsă se lăsă-ncet, încet, amurgul şi răcoarea, 
razele soarelui coborâră cu săgețile prin vârfurile arborilor din 
pădure. 

Oaspetii lui Haiavatha încă dormeau în vigvamul liniştit. 

Haiavatha îşi părăsi locul său, spuse adio bătrânei Nokomis şi 
astfel îi vorbi, şoptit, să nu-şi trezească oaspeţii. 

— Eu plec, Nokomis, pe-un drum lung şi-ndepărtat, spre porţile 
Soarelui Apune, spre ţara lui Kivaydin - Vântul de Nord-Vest. Vântul 
locaşului de familie. Oaspetii pe care-i las în urma mea ii 
încredinţez grijii tale: să nu li se facă nici un rău, să nu-i tulbure, 
nimic, nimeni să nu le aducă vreo pagubă în casa lui Haiavatha. 

Apoi plecă să spună adio tuturor: şi bătrânilor, şi războinicilor, şi 
tinerilor. 

— Eu plec, fraţii mei, pe-un drum lung şi-ndepărtat! Multe 
primăveri şi multe ierni vor veni şi vor trece până să mă-ntorc să vă 

mai vad; dar îi las după mine pe oaspeţii din tara lui Vebon! 
Ascultati-le cuvintele intelepte, ascultati-le adevărurile pe care vi le 
vor dezvalui, caci insusi Stapanul Vietii ni i-a trimis de pe taramul 
luminii si diminetii. 

Ajuns la marginea apei, el facu un semn de adio cu mana; isi 
împinse Luntrea sa de Mesteacăn pe apa limpede şi luminoasă şi-i 
murmura: 

— Ciumaun, Luntre de Mesteacăn, înspre Apus, mereu înspre 
Apus! 

Şi, cu o iuţeală nemaivăzută, porni drept înainte în luntrea lui, în 
Ciumaun. Soarele serii aprinse norii c-un foc roşu care incendie tot 
cerul, ca pe-o imensă prerie, revărsând pe apele nemişcate o lungă 
dara din splendoarea lui. 

inspre apus, mereu înspre apus, urmând dara aceasta luminoasă 
ca pe-un curent al apei, Haiavatha naviga în gloria apusului de 
soare, în aburii impurpurati, în amurgul vinetiu! 

De pe mal tribul său îl privea-ndepărtându-se. 

Luntrea de Mesteacăn păru că se ridică în sus, mereu mai sus 
peste marea glorioasă, apoi dispăru în lumină, aşa cum luna nouă 
se cufunda în ceturile sidefii. 

Multimea-i striga: 

— Adio, pentru totdeauna! Adio. Haiavatha! 

Pădurile-ntunecate si-nsingurate, cutremurate din adâncuri, 
strigau: 

— Adio, Haiavatha! 

Talazurile, batand in tarm. Suspinau: 

— Adio, Haiavatha! 

Astfel, in gloria apusului de soare, in paclele impurpurate ale 
serii, Haiavatha-Cel Mult lubit pleca spre tara lui Kivaydin-Vantul de 
Nord-Vest, Vântul locaşului de familie, spre Insulele Celor Fericiti, 
spre-mparatia Ponima, spre Tărâmul De Dincolo! 

CUVINTE SPECIFICE LIMBII 
DIN POEMUL HAIAVATHA 


Akosivin - febra 

Adjidomo - veverita 

Ahmo - albina 

Bem-vava - tunet 

Bena - fazan 

Biukadevin - foamete 

Ciumaun - luntre (de mesteacăn) 
Citoveik - fluierar (pasăre) 

Dahinda - broasca 

Emik - castor 

Enktahi - zeu al apelor 

Ennimiki - tunet 

Epokva - trestie 

Eva-Yen - nani-nani! 

Ghisis - soare 

Ghitci-Ghiumi - Lacul de Sus, Lacul cel Mare 
Ghitci-Manitu - Stăpânul Vieţii 

Ghiuşkevain - întuneric 

Haiavatha - cel înţelept, învățătorul, vizionarul 
Isa - să-ţi fie ruşine! 

Iskuda - cometă 

Kabibonokka - Vântul de iarnă dinspre nord 
Kagahghi - cioroi 

Kago - fereşte-te! 

Kau - nu 

Keg - arici 

Kentasu - joc de noroc 

Kevin - desigur 

Kigo - fereşte-te! 

Kinebik - şarpe 

Kiniu - Marele Vultur al războiului 

Kivaydin - Vântul de Nord-Vest, Vântul locuinţei familiale 

Ku-Ku-Kuhu - bufnita 

Kvasind - Omul Puternic 

Kvo-Ne-Si - libelula 

Luna frunzelor - mai 

Luna fragilor - iunie 

Luna nopților strălucitoare - aprilie 

Luna frunzelor căzătoare - septembrie 

Luna mocasinilor.... - noiembrie 

Manamzi îmblăniţi - lebede 

Mang - cufundar 

Man-go-teysi - viteaz 

Mannomoni - orez sălbatec 

Maşkenosa - ştiucă 

Medjekivis - Vântul de Apus, tatăl lui Haiavatha 

Megissogvon - Mare vrăjitor, stăpân al comorilor 

Mema - ciocănitoare 

Meşinova - cel ce poartă pipa (slujitorul) 

Mid - vraci 

Mingikevon - mănuşile fermecate ale lui Haiavatha 

Minnehaha - Apa-Care-Râde, soţia lui Haiavatha; cădere de apă 
în Mississippi, între fortul Suelling şi căderile de apă Sf. Anton 

Minne-Vava - freamăt plăcut ca cel ai vântului prin pădure 

Mişe-Nahma - Marele Nisetru 

Mişe-Mokva - Marele Urs 

Mişkodid - Frumuseţea Primăverii 

Mitci-Manitu - Duhul Răului 

Modvei-Oska - Clipocitul apei 

Muskodaza - cocos de munte 

Nego-Vodju - dunele Lacului de Sus 

Nepahvin - somnul 

Neska - priveşte, uite-te! 

Ni-Be-nau-beg - duhuri ale apei 

Ninimuşa - prieten drag 

Nokomis - stramoasa; bunica lui Haiavatha 

Nosa - tată 

Odamin - fragă 

Okahavis - scrumbie 

Omimi - porumbel 

Onagon - joc cu bile 

Oneve - trezeşte-te! 

Opeci - prigorie 

Oveissa - pasare, dumbraveanca 

Ozavabi - disc de arama (in jocul de noroc din carte) 

Pezeki - bizon 

Piboan - iarna 

Pimikan - carne de ren uscata 

Pisne-Kiu - gasca salbatica 

Pogasen - joc cu bile specific Pieilor Rosii 

Pokevogon - ghioaga 

Poguk - moartea 

Ponima - Taramul de Dincolo 

Po-Puk-Kina - lăcustă 

Po-Puk-Kivis - Uraganul Nebun 

Puk-Veajisi - pitici 

Sa-sa-gevon - cascadă, vârtej 

Sava - biban 

Segvon - primăvara 

Sibovisa - pârâu 

Sobbikasi - păianjen 

Sogema - tantar 

Sa-sa - de demult, odinioara 

Sagodaya - fricos, las 

Savondasi - Vantul de Sud 

Sebamin - agrişă 

Singhebis - scufundar 

Sede - pelican 

Sisbveg - boboc de rata 

Sogasi - rac de mare 

So-So - rândunică 

Soven-nemesin - fie-ti milă! 

Su-Su-Ga - batlan, starc 

Totem, - emblema distinsa a neamului 

Ugh - da 

Vgudvos - peştele-lună, bibanul-soare 

Vahonovin - Vai! (strigat de durere) 

Vampun - colier, brauri sau centuri batute cu podoabe de perle, 
scoici, mărgele etc. 

Va-Va-Teysi - licurici 

Va-Va - gâscă sălbatică 

Vavbik - stânca morţii 

Vebin - vrajitor, scamator 

Vebon - vântul 

Vebon-Ennona - luceafărul de dimineaţă 
Vo-Bi-Vava - gâscă albă 

Ve-Mok-Kvana - omidă 

Vendigi - uriaşi 

Vennonah - mama lui Haiavatha 

Yagu - flecarul, laudarosul 

Yenadiz - filfizon, în jocuri de noroc 
Yosakid - proroc, profet 


115 


CUPRINS 


INTRODUCER Eater hed sat ot dt As aa ciel aa 55 aaa a 3 
yAV a co 2 vagă EE Pat su d a sl ina d bă d e 7 
CEBE-PATRUAVANTUR lox densest uta oa ia ie 0 patut 11 
COPILĂRIA LUI AAA TIE Azi eeen 15 
HAIAVATMA ŞI MEDJEKIVIS....... ceea ana eenaanne nea eee aa 20 
POSTUL LUI HAIAVATHA ŞI LUPTA LUI CU MONDAMIN-PRIETENUL 
OMe iesea acatist A aia Beats ASP tech aie d us 26 
PRIE TE NIISEOlHATAVATIA see sata, ase cazi ate iata nai aaa ladă 32 
LUNTREA LUI HAIAVAŢIEIA eee ciao ca ea a a 0 0 i 34 
HAIAVATHA LA PESCUIT sorei ani eacateia a obiect tă 38 
HAIAVATHA ŞI VRĂJITORUL MARELE-PANĂ-ÎMPERLATĂ.......... ue. 41 
LOGODNA LUI ABIAVATHA econ atone. Li ie cca rt aia ri a 47 
LA NUNTA LUI HAIAVĂTEA case acei saga d oi Cat oa ut d 53 
FIUL LUCEAFARULUI DE SEARĂ... 56 
BINECUVÂNTAREA CÂMPULUI CU PORUMB... ceea nea 63 
SEMNELE SCRIERII: so scoica tea it olan lel ee fo Sas ial be occ acta: 67 
JELUIREA LUI HAIAVATHA. înc cc tac ce a a a ta d 71 
PO-PUK-KIVIS - URAGANUL NEBUN... eee eee eee 76 
URMĂRIREA LUI PO-PUK-KIVIS - URAGANUL NEBUN... 80 
MOARTEA LUI KVASIND 28 cc. crea ace Goi ea tole să aa Sabia ane 87 
STARILE sea sate eat scara ideea Seat aa sect bees aa i dea bei aaa 90 
MAREA FOAMETE ic eat ae ec da da se aa ati a a is aa 94 
PICIORUL OMULUI ALB. se oo saca oaze da ai Va burta Stă isteata 99 


DESPĂRŢIREA DE HAIAVATHA.. sai ei a ia il 103 
CUVINTE SPECIFICE LIMBII DIN POEMUL HAIAVATHA.........00c:sceeees 107 
CUPRINS «ca caca era eronata ste soi e oa aa ara e vs a tit 111 


HALAVATHA 


CAPETENTA PIE eH OSIL 


wa 


117 


